Pattern ‘Double Top’ di Daily Chart, Ini Fundamental Semasa EUR/USD

Anda pasti melihat satu ‘reversal pattern‘ bagi pair yang paling diminati ramai trader iaitu EUR/USD. ‘Reversal pattern‘ di sini bermaksud petunjuk bahawa pergerakan sesuatu pair itu beralih arah contohnya di sini adalah EUR/USD di Daily chart. Cuba anda lihat sekarang apa yang berlaku kepada daily chart EUR/USD, ia telah membentuk ‘double top‘ iaitu satu pattern berbentuk ‘M’.
Selepas membuat kenaikan sejak awal tahun 2017, kini satu petanda awal pair itu membuat penurunan telah terbentuk. Pastinya ramai juga yang telah ‘sell‘ EUR/USD terutama mereka yang ‘swing trader‘. Jika benar pair ini bergerak ke bawah, sudah tentu satu peluang yang begitu besar mendapatkan keuntungan. Harus diingat, artikel ini langsung tidak menyarankan anda untuk masuk sell, tetapi lebih kepada sekadar pendapat.
Jom kita bercerita tentang ‘fundamental‘ pair EUR/USD, kerana sebenarnya faktor fundamental perlu dititikberatkan dalam forex trading.
 Dari segi fundamental, ramai penganalisis mengatakan US dolar kini mengukuh berbanding Euro disebabkan jangkaan kenaikan kadar faedah yang semakin tinggi.
Apa yang anda perlu tahu adalah, kadar faedah yang tinggi sebenarnya menarik lebih banyak pelaburan ke Amerika Syarikat sekaligus melonjakkan permintaan US dolar. Dalam kata lain ia sebenarnya menyebabkan ramai pelabur membeli US dolar sekaligus menyebabkan kenaikan nilai matawang greenback.
The Fed dalam unjuran terakhirnya terhadap kenaikan kadar faedah tahun ini menunjukkan potensi tiga kali kenaikan kadar faedah, dengan pasaran kini menjangka ada empat kali kenaikan faedah The Fed tahun ini.
Nak belajar analisis Fundamental? Klik sini


AUD/USD Bergelut Untuk Teruskan Kenaikan Lebih Tinggi

Penyusutan US dolar sehingga ke penghujung minggu telah memberi manfaat terhadap pergerakan mata wang utama yang lain dalam pasaran termasuk dolar Australia.
Namun, mata wang pulangan tinggi seperti dolar Australia sensitif terhadap sentimen pasaran global di mana kebimbangan terhadap peningkatan jangkitan Covid-19 varian Delta menghadkan pengukuhan nilainya.
Seperti yang dapat dilihat pada carta pasangan mata wang AUD/USD, harga mula menunjukkan tanda-tanda untuk membuat kenaikan semula selepas prestasi US dolar yang kian merosot sejak minggu lalu.
Penurunan terendah pada minggu lalu telah mencecah ke paras support 0.73000 sebelum harga sedikit meningkat dah mendatar dalam julat zon harga sekitar 100 pips.
Sehingga setakat dagangan Khamis semalam, harga masih belum berjaya menembusi paras rintangan 0.74000 pada zon SBR (support become resistance).
Harga telah bergerak semula di atas paras sokongan Moving Average 50 (MA50) pada rangka masa 1 jam untuk isyarat awal bagi pergerakan trend bullish, namun corak kenaikan yang dipaparkan masih lemah.
 Kenaikan harga perlu menembusi zon SBR 0.74000 terlebih dahulu untuk memberi isyarat bullish yang lebih jelas.
Untuk trend bullish, harga dilihat bakal menguji zon 0.74800 sebelum kenaikan yang diteruskan bakal menuju zon rintangan seterusnya pada 0.76000.
Sebaliknya jika zon 0.74000 masih kebal untuk ditembusi, berkemungkinan harga boleh jatuh semula menuju ke paras support 0.73000.
Pelabur mungkin sedikit sukar untuk menentukan arah lebih jelas bagi pergerakan harga sekiranya tiada perubahan ketara pada sentimen pasaran semasa.
Lihat gambar carta pasangan mata wang AUD/USD di bawah untuk rujukan analisis teknikal anda.


Analisis teknikal EUR/USD – Timeframe H4 – 26/04/2018

Seperti jangkaan, harga EUR/USD bearish semalam dan telah breakout support terhampir setelah ia gagal untuk breakout 1.2260. Dijangkakan, secara teknikal EUR/USD berpotensi untuk terus bearish selagi ia tidak breakout Key Resistance 1.2260 ini.
 Jika bearish, target seterusnya yang berpotensi dicapai adalah sekitar Key Support iaitu 1.2130 atau lebih rendah adalah mencapai ke support mingguan 1.2080. Walaubagaimanapun, jika EUR/USD breakout Key Resistance ia akan kembali mengorak langkah bullish.
Tambahan, pasaran EUR/USD ketika ini tertumpu kepada pengumuman polisi dan juga ucapan oleh Mario Draghi pada malam ini. Baca lanjut : KLIK SINI
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GDP Kanada Naik 0.5% Pada Mac, Kadar Tahunan Meleset Dari Jangkaan

Pertumbuhan ekonomi (GDP) Kanada naik 0.5% pada Mac tidak berubah dari bacaan bulan sebelum itu dan melebihi jangkaan pasaran kenaikan 0.3%.
Keluaran Dalam Negara Kasar, KDNK (Gross Domestic Product, GDP) meningkat 0.9% pada suku pertama dengan kadar tahunan 3.7% berbanding jangkaan 3.9% dan bacaan ini juga melebihi suku keempat 2016 dengan 2.7%.
Penggunaan kewangan isirumah naik 1.1% pada suku pertama berbanding kenaikan 0.7% sebelum ini, manakala pelaburan perniagaan meningkat 2.9%. Terdapat juga pengukuhan pertumbuhan pelaburan dalam sektor perumahan.
Eksport pula merosot pada suku pertama di mana sektor perdagangan menyumbang bacaan negatif dalam tempoh tersebut dengan jumlah import yang tinggi. Permintaan domestik naik 1.2%.
 Bank of Canada sebelum ini dilihat begitu yakin dengan keadaan semasa ekonomi dan juga jangkaan mereka dalam kenyataan bank pusat bulan Mei. Namun, bank pusat masih menjangka pengukuhan pada suku pertama akan semakin perlahan pada suku kedua.
Bank pusat juga menyatakan perubahan terhadap harga (price adjustment) minyak mentah yang rendah sudah selesai dan data ekonomi terkini adalah memberangsangkan, termasuk petunjuk pelaburan perniagaan. Perbelanjaan pengguna dan sektor perumahan turut kukuh dengan pasaran buruh yang semakin baik.
Data kali ini konsisten dengan ramalan yang telah dibuat oleh bank pusat dan keyakinan secara keseluruhan dalam pertumbuhan kekal kukuh dalam jangka pendek.
Dolar Kanada mengukuh sejurus data ini dikeluarkan namun melemah semula dalam masa yang singkat berbanding US dolar.


Pertumbuhan Sektor Perkhidmatan China Bergerak Perlahan – PMI Caixin

Berdasarkan laporan kaji selidik sektor swasta, aktiviti perniagaan sektor perkhidmatan China bagi bulan September meningkat dengan kadar perlahan sejak 21 bulan lalu berikutan fasa perniagaan baru bertumbuh sangat perlahan.
Indeks PMI (Purchasing Manager’s Index) Caixin di buat berdasarkan kaji selidik 400 buat syarikat SME. Laporan Indeks bagi bulan September jatuh pada kadar 50.6, bacaan tersebut merupakan paras terendah sejak Disember 2015 dan salah satu bacaan terlemah sejak kaji selidik itu mula dilakukan pada tahun 2005.
Tanda aras untuk menentukan keadaan ekonomi semasa yang positif melalui PMI adalah 50 dan keatas, manakala jika bawah 50 menunjukkan pengecutan. Indeks tersebut telah mencatat paras tertinggi 3 bulan lepas pada bulan Ogos iaitu sekitar 52.7.
Perkilangan Caixin di lihat mengalami pertumbuhan yang perlahan pada bulan September berbanding bulan sebelumnya. Namun tunggakan kerja berkurangan buat pertama kali dalam tempoh 5 bulan dan penawaran kerja juga perlahan.
Laporan kaji selidik juga menunjukkan sektor perkhidmatan mengalami kadar inflasi lebih rendah daripada sektor pembuatan sejajar dengan pandangan bahawa tekanan harga di China lebih tertumpu kepada peningkatan harga barangan bahan mentah yang belum lagi disalurkan kepada pengguna
 Pada ketika ini China menumpukan pada pertumbuhan sektor perkhidmatan terutama dalam perkhidmatan kewangan dan teknologi dengan tujuan dapat mengurangkan pergantungan ekonomi terhadap industri berat dan pelaburan.
Walaupun pertumbuhan Indek Caixin perlahan, namun aktiviti perkilangan masih lagi bertumbuh dengan pantas dari perkhimdatan.
Selain itu, komponen pembuatan dan perkhidmatan Caixin yang dikeluarkan pada hari ini jatuh kepada 51.4 pada bulan September berbanding bulan Ogos yang mencatat 52.4.
Pada 30 September lalu, bank pusat China mengeluarkan kenytaan bahawa, pegangan matawang tunai beberapa bank yang digunakan sebagai rizab dikurangkan buat kali pertama sejak Februari 2016 berikutan bagi menggalakan pinjaman kepada syarikat-syarikat kecil dan meningkatkan produktiviti sektor swasta.
Laporan ekonomi yang akan dikeluarkan beberapa minggu lagi dijangka akan menunjukkan peningkatan dan pulih daripada kesan pengetatan monetari polisi.


Jualan Runcit UK Melonjak 2x Ganda!

Tumpuan sesi Eropah menyaksikan jualan runcit UK melonjak lebih tinggi dari dijangkakan walaupun kebanyakan kedai masih ditutup disebabkan pelaksanaan langkah sekatan yang ketat.
Penjualan runcit meningkat 5.4% pada bulan Mac, meningkat dua kali ganda dari 2.2% bulan sebelumnya, lapor Pejabat Perangkaan Negara (ONS). Bacaan ini jauh melebihi jangkaan pasaran untuk kenaikan hanya 1.5%.
Angka-angka ini menunjukkan pengukuhan permintaan pengguna walaupun langkah sekatan masih dilaksanakan.
 Peningkatan ini didorong oleh penjualan pakaian yang melonjak 17.5%, dan kedai yang tidak menjual makanan mencatat pertumbuhan 13.4%. Penjualan bahan bakar pula melonjak 11.1%.
Kedai-kedai yang tidak penting mula dibuka semula pada 12 April ketika pentadbiran Perdana Menteri Boris Johnson membuat kemajuan besar dalam menvaksin penduduk UK. Ini meningkatkan lagi jangkaan pasaran untuk pemulihan yang lebih kuat pada bulan-bulan yang akan datang.
Bacaan positif ini telah mendorong dagangan matawang pound untuk meningkat lebih tinggi, ketika tumpuan pasaran kini terarah kepada penerbitan data PMI pembuatan dan perkhidmatan UK pada petang ini.


Sentimen Pasaran: Dolar USD Menyusut, Tumpuan Pada Data NFP!

Matawang US dolar menyusut berbanding matawang Euro dan yen pada hari Rabu selari dengan kejatuhan dalam pasaran ekuiti dan pasaran bon berikutan kekhuatiran pertumbuhan global dan diikuti kemerosotan dalam aktiviti pembuatan Amerika Syarikat.
Data pekerjaan ADP yang dikeluarkan pada hari ini menunjukkan pertambahan jumlah pekerjaan sektor swasta di Amerika Syarikat bertumbuh dengan lebih perlahan daripada jangkaan pada bulan September. Berdasarkan laporan yang dikeluarkan jumlah pekerja sektor swasta meningkat sebanyak 135,000 berbanding jangkaan yang mensasarkan 140,000 bilangan pekerjaan pada bulan September.
Namun pemain pasaran sedikit lega bahawa data pekerjaan sektor swasta tidak begitu teruk berbanding data-data yang dikeluarkan sebelum ini. Menurut penganalisis FX, Erik Bregar, ‘dengan data ADP, kekhuatiran pemain pasaran sedikit berkurangan kerana data ISM yang dikeluarkan semalam adalah sangat lemah’.
Sektor pembuatan AS telah merosot pada kadar terbanyak dalam tempoh melebihi 1 dekad pada bulan lalu menunjukkan negara AS merupakan antara negara terkini yang menghadapi kejatuhan dalam sektor pembuatan dengan ditengah perang dagang antara AS-CHina.
 Data NFP yang bakal dikeluarkan pada hari Jumaat ini akan memberi lebih rincian terhadap keadaan ekonomi Amerika Syarikat.
Indeks US dolar yang mengukur dolar greenback berbanding enam matawang utama menunjukkan penyusutan kepada paras 98.672 setakat jam 11.40 p.m
Matawang euro mengukuh sebanyak 0.25% berbanding US dolar kepada paras 1.0958. Disisi lain, matawang AUD terus mencatat penyusutan sehingga ke paras terendah sejak 2009 selepas bank pusat Australian memontong kadar kepada paras rendah.
Matawang pound sedikit mengukuh berbanding US dolar. Walaubagaimanpun, sebahagian para pelabur masih ragu-ragu dengan pelan yang diutarakan oleh Perdana Menteri Boris Johnson.


Analisis Teknikal EUR/USD – Timeframe H1 – 29/1/2018

Kebiasaannya pada hari Isnin, pasaran bergerak agak perlahan dan jika diperhatikan secara teknikal ketika ini EUR/USD masih berpotensi untuk membentuk reversal pattern head & shoulder sekiranya ia masih tidak breakout Key Resistance 1.2530. Di timeframe daily, ia juga masih berada di dalam range bearish pinbar Khamis lalu yang menunjukkan potensi untuk bearish.
 Target bearish terhampir adalah ke sekitar Key Support 1.2364 dan sekiranya breakout ia berpotensi untuk pullback dan mencapai ke support seterusnya iaitu 1.2300. Walaubagaimanapun, jika ia breakout 1.2480 kemungkinan harga akan menguji semula Key Resistance.
Apapun, kebarangkalian masih tinggi untuk ia melakukan pullback bearish ketika ini selagi ia tidak breakout Key Resistance.


Reaksi USD Terpesong Daripada Landasan, Apa Dah Berlaku?

US dolar sekali lagi ‘terpesong’ daripada jangkaan untuk menguat selepas Federal Reserve (Fed) menaikkan kadar faedah sebanyak 75 mata asas pada mesyuarat polisi terbarunya.
Berbanding kebanyakan mata wang utama, raja mata wang itu menyusut ke paras terendah hampir tiga minggu selepas Pengerusi Jerome Powell meredakan kebimbangan pasaran tentang pengetatan monetari yang agresif berterusan.
Powell memberitahu kenaikan kadar yang besar mungkin sesuai untuk mesyuarat Fed akan datang tetapi keputusan tersebut bergantung kepada data dan mereka tidak lagi akan memberi panduan mengenai penetapan dasar ke hadapan.
Menambah sokongan buat sentimen pasaran adalah apabila Powell berkata beliau tidak melihat AS kini berada dalam kemelesetan dengan merujuk kepada kadar pengangguran yang rendah dan pengukuhan pertumbuhan gaji dan pekerjaan.
 Hal ini telah mendorong pasaran saham Wall Street untuk melonjak dan menyebabkan US dolar pula susut rendah susulan kemungkinan kadar kenaikan akan diperlahankan.
Mata wang euro dan pound pula meningkat dengan memanfaatkan penyusutan US dolar, namun pergerakan harga dilihat masih berada pada zon mendatar sejak minggu lalu.
Sementara dagangan mata wang Asia pula memperlihatkan dolar Aussie dan New Zealand yang turut melonjak dengan dolar Aussie juga mendapat sokongan daripada data inflasi Australia yang terus mengukuh pada suku kedua.
Dolar Kanada juga meninggi dengan dorongan daripada dagangan minyak mentah yang positif manakala mata wang yen turut lebih kukuh susulan penyusutan dalam hasil bon AS.
Tumpuan pelabur kini disasarkan kepada penerbitan data ekonomi Amerika Syarikat untuk suku kedua yang boleh mempengaruhi pergerakan pasaran mata wang.


Ini Respond Pasaran Matawang Terhadap Pertemuan Theresa May dan Donald Trump!

US Dollar mula meraih keuntungan dalam sesi Asia pada Jumaat sementara menanti ucapan seterusnya dari Trump berhubung dengan dasar perdagangan dan data KDNK keempat dari AS.
US Dollar Index yang mengukur kekuatan US Dollar kali terakhir dinilai meningkat sebanyak 0.12 peratus kepada 100.64.
USD/JPY berubah kepada 114.94, meningkat sebanyak 0.34 peratus manakala GBP/USD menjunam sebanyak 0.29 peratus berikutan Perdana Menteri Britain, Theresa May dikatakan telah tiba di Amerika Syarikat bagi mengadakan pertemuan dengan Presiden Donald Trump bagi kepentingan perdagangan.
Dalam sesi ini juga, AUD/USD merosot sebanyak 0.04 peratus kepada 0.7533.
Di Jepun, data CPI dilaporkan meningkat sebanyak 0.2 peratus bagi bulan Disember berbanding jangkaan sebanyak 0.3 peratus.
Manakala di Australia, data PPI menunjukkan keuntungan sebanyak 0.5 peratus pada suku keempat, lebih tinggi dari kenaikan yang dijangka.
 Semalam, US Dollar kembali pada landasan yang betul berikutan sokongan daripada prospek potongan cukai dan dasar perdagangan oleh Donald Trump.
Perang media sosial diantara Presiden Mexico, Enrique Pena Nieto mengenai tembok sempadan yang akan dibina juga telah mengakibatkan pembatalan pertemuan dengan Presiden Donald Trump dan menyebabkan US Dollar terus membenam Peso Mexico.
Peso jatuh sebanyak 1.1 peratus berbanding US Dollar sebelum ini, namun kembali pulih pada lewat sesi dagangan.
Selain itu, Jabatan Perdagangan AS turut melaporkan bahawa jualan rumah baru menjunam sebanyak 10.4 peratus pada bulan lepas.
Laporan itu dikeluarkan selepas tuntutan awal pengangguran meningkat sebanyak 22,000 pada minggu berakhir 21 Januari sehingga 259,000 daripada jumlah minggu sebelumnya.
Kelemahan Logam Berharga Wajar diberi Tumpuan!


Analisis teknikal USD/JPY – Timeframe H1 – 10/1/2018

Penurunan USD/JPY ketika ini berjaya untuk mencapai target yang dijangkakan(analisis 9/1/2018) dan jika diperhatikan harga telah berjaya breakout significant Key Support sekitar harga 112.10/00. Secara teknikal, ini menunjukkan potensi untuk USD/JPY bearish ketika ini adalah tinggi dan peluang ‘short’ yang boleh diperhatikan adalah sekitar harga yang berpotensi untuk ia melakukan retracement sebelum terus bearish.
 Jika bearish, target seterusnya yang boleh dicapai adalah sekitar harga 111.60,111.30 atau lebih rendah ke 111.00. Apapun, bagi meneruskan lagi penurunan ia bergantung pada sentimen semasa matawang USD dan juga JPY ketika ini. Jadi, ada perlu sentiasa peka dengan situasi pasaran ketika ini sebelum memasuki pasaran.


Harga Minyak Mentah Meningkat, Ketegangan di Selat Hormuz Masih Hangat

Pasaran minyak semakin stabil apabila harga minyak mentah diniagakan meningkat melepasi paras harga $58.00 dengan berjaya mengekalkan kenaikan harga selama 5 hari berturut-turut.
Sesi pasaran Asia hari ini melihatkan harga minyak mentah mencecah ke paras $58.46 didorong oleh faktor ketegangan yang berlaku di Timur Tengah.
Selat Hormuz yang berada di antara Teluk Parsi dan Teluk Oman menjadi laluan utama kapal-kapal tangki yang membawa muatan minyak berlayar melalui terusan tersebut. Di titik yang semakin meruncing, laluan kapal berada sepenuhnya pada kawasan perairan di antara Iran dan Oman.
Dianggarkan hampir satu perlima minyak dunia, iaitu sekitar 21 juta tong minyak sehari dibawa melalui Selat Hormuz tersebut pada tahun lalu yang menjadi laluan strategik perkapalan.
Namun, ketegangan mula timbul sejak Presiden Amerika Syarikat Donald Trump mula menarik diri daripada perjanjian nuklear 2015 bersama kuasa dunia selain mengenakan sekatan ke atas ekport minyak Iran.
 Jika dihitung pada akhir-akhir ini, beberapa insiden yang menimbulkan konflik di Selat Hormuz telah menjejaskan bekalan minyak mentah dan mendorong kenaikan pada harga minyak dalam pasaran.
Antara insiden yang dilaporkan sebelum ini termasuk penahanan kapal tangki yang mengibarkan bendera British ke pelabuhan di Iran sebelum UK menghantar salah satu kapal perang ke Selat Hormuz susulan tindakan Iran tersebut.
Turut dilaporkan Amerika Syarikat menembak jatuh dron milik Iran yang menghampiri kapal perang Amerika Syarikat dengan tujuan tindakan pertahanan.
Sebelum itu, beberapa kapal tangki minyak telah diserang di Teluk Oman yang menjurus tuduhan Amerika Syarikat ke atas Iran berhubung kejadian tersebut namun dinafikan penglibatan oleh Tehran.
Kenaikan pada harga minyak turut menyokong dagangan dolar Kanada yang kembali mencatatkan pengukuhan sejak sesi sebelum ini.
Pemain pasaran khususnya pedagang komoditi perlu lebih berwaspada dan memantau perkembangan isu-isu global seperti ketegangan di Timur Tengah untuk mengawasi pergerakan harga dalam pasaran semasa.


Serangan Pengganas London Bridge Membantutkan Pergerakan Pound?

Polis UK telah menembak mati seorang suspek yang disyaki terlibat dalam satu serangan yang disifatkan sebagai serangan pengganas di London Bridge pada hari Jumaat lalu. Suspek yang berusia 28 tahun, iaitu Usman Khan dinamakan sebagai dalang di sebalik serangan tikaman yang telah meragut dua nyawa itu dan menyebakan tiga kecederaan.
Suspek dipercayai bertindak bersendirian apabila dia bertindak menikam dua mangsa sehingga mati. Dalam kejadian tersebut, siasatan polis turut mendapati bahawa suspek memakai vest yang bersertakan alat letupan palsu.
Menurut Polis Metropolitan London di UK, suspek pernah disabitkan dengan kesalahan berkaitan keganasan pada tahun 2012 dan dibebaskan dari penjara pada Disember 2018 dengan parol.
 Dengan berbaki beberapa hari sahaja lagi sebelum pilihan raya umum UK diadakan, serangan ini telah mencetuskan kembali memori terhadap peristiwa serangan pengganas pada Jun 2017 di mana ia melibatkan tiga orang pengganas yang telah membunuh lapan nyawa dan mencederakan sekurang-kurangnya 48 mangsa.
Berikutan insiden itu, Perdana Menteri Boris Johnson berjanji akan mengambil sikap yang lebih tegas terhadap jenayah dan keselamatan sekiranya dipilih semula dalam pilihan raya dan turut menyalahkan kerajaan Parti Buruh sebelum ini yang mengubah undang-undang pada tahun 2008 yang membolehkan pembebasan awal banduan.
PM Johnson juga mengarahkan perkhidmatan keselamatan untuk meningkatkan pemantauan ke atas pengganas yang dibebaskan dari penjara. Tindakan ini telah membuka peluang untuk parti pembangkang lain menuduh beliau cuba mempergunakan serangan London Bridge demi meraih kepentingan politiknya.
Sementara itu, dagangan matawang pound yang kebelakangan ini telah mengalami turun naik akibat ketidakpastian menjelang pilihan raya UK, menunjukkan reaksi dengan pound diniagakan mendatar berbanding euro dan dolar USD pada dagangan awal minggu di sesi Asia.


Sekali Lagi Zon Rintangan $1.3900 Patahkan Aksi Lonjakan GBP/USD!

Laporan data pekerjaan UK yang diterbitkan pada awal sesi Eropah semalam dilihat menyokong peningkatan Pound mendorong kenaikan harga pada carta pasangan mata wang GBP/USD.
Selain itu juga, turut menyumbang kenaikan harga adalah pergerakan US dolar yang lemah sehingga data inflasi Amerika Syarikat (AS) diterbitkan pada awal sesi New York.
Namun menuju dagangan sehingga ke penghujung sesi New York, US dolar dilihat kembali mencatatkan peningkatan nilainya dan kembali menekan harga pada carta GBP/USD untuk susut jauh lebih rendah berbanding kenaikan pada sesi sebelumnya.
Pelabur juga berkemungkinan berwaspada terhadap pergerakan Pound berikutan ketidaktentuan Brexit yang kembali berlegar dalam pasaran dengan kebuntuan mencapai persetujuan antara EU dan UK berhubung isu Ireland Utara.

Dapat diperhatikan harga telah meningkat menguji zon rintangan 1.39000 pada dagangan semalam, namun masih gagal untuk menembusinya menjadikan minggu ketiga berturut-turut zon tersebut berjaya menghalang kenaikan harga.
Penurunan harga lebih ketara dilihat pada sesi New York sekitar 100 pips untuk kembali semula ke zon support 1.38000 yang telah dicecah harga pada awal minggu.
 Isyarat bearish harga lebih jelas sekiranya harga jatuh di bawah zon support 1.38000 pada dagangan hari ini selepas harga bergerak semula di bawah paras halangan Moving Average 50 (MA50) pada rangka masa 1 jam pergerakan harga di carta GBP/USD.
Penurunan yang mungkin diteruskan dilihat akan menuju ke paras 1.37000 untuk menguji zon support tersebut.
Namun jika harga berjaya melonjak semula dari zon support 1.38000, zon rintangan pada 1.39000 masih lagi menjadi zon tumpuan untuk diuji harga.
Melepasi zon rintangan tersebut akan mendorong kenaikan lebih tinggi harga untuk mencatatkan paras tertinggi terbaru 6 minggu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Matawang Aussie dan Kiwi Melonjak Berbanding Greenback Dalam Sesi Eropah!

Dollar Australia dan New Zealand bergerak lebih tinggi berbanding matawang Greenback pada Khamis apabila sentimen terhadap matawang gergasi tersebut kekal rapuh selepas Presiden Turmp tidak memberikan butiran yang lebih terperinci mengenai pembaharuan cukai.
AUD/USD melonjak sebanyak 0.19 peratus kepada 0.7488, bangkit daripada paras terendah dalam tempoh tiga bulan yang dicatat pada Rabu.
Pelabur dikatakan tidak menerima apa-apa maklumat tambahan mengenai pembaharuan dasar cukai yang sangat dinanti-nantikan pada pada Rabu, memandangkan Trump hanya mengulangi pemotongan cukai pendapatan terhadap syarikat awam daripada 35 hingga 15 peratus.
Beliau juga mengesahkan rancangan untuk mengurangkan kadar cukai ke atas perniagaan termasuk perkongsian kecil dan pemilikan tunggal kepada 15 peratus daripada 39.6 peratus.
 Presiden berkenaan juga mengumumkan hari ini bahawa beliau tidak akan membatalkan perjanjian NAFTA, sebaliknya akan membuat rundingan semula mengenai isi kandungan perjanjian tersebut.
NZD/USD meningkat sebanyak 0.38 peratus serta didagang pada 0.6915.
US Dollar Index yang mengukur kekuatan US Dollar berbanding matawang lain dikatakan stabil pada 98.85.
Isu Perdagangan AS-Kanada Menjadi Semakin Rumit!


Pertumbuhan Gaji Australia Meleset Dari Jangkaan, Apa RBA Akan Buat?

Pertumbuhan gaji Australia meningkat pada kadar terpantas dalam tempoh hampir lapan tahun pada suku kedua apabila pengukuhan pasaran buruh mendorong kadar pengangguran ke paras terendah 48 tahun.
Bagaimanapun, pertumbuhan yang dicatatkan meleset daripada jangkaan pasaran dengan catatan peningkatan hanya 0.7% pada suku Jun berbanding jangkaan kenaikan 0.8%.
Sementara itu, kadar tahunan pula meningkat kepada 2.6% daripada 2.4%, tetapi sekali lagi tersasar daripada ramalan sebanyak 2.7%. Sektor swasta menyaksikan pertumbuhan 2.7% manakala gaji awam mengikuti dengan 2.4%.
 Angka yang dicatatkan ini boleh mempertikaikan langkah Reserve Bank of Australia (RBA) untuk kadar pengetatan yang lebih terkawal dengan kembali kepada kenaikan kadar sebanyak 25 mata asas pada September setelah tiga pergerakan separuh mata berturut-turut.
Susulan daripada itu, dolar Aussie mencatatkan penyusutan sebagai reaksi awal kepada penerbitan data tersebut.
Pasaran menjangkakan pertumbuhan gaji boleh meningkat sehingga 3.5% menjelang April tahun depan memandangkan inflasi telah melonjak ke paras tertinggi 21 tahun kepada 6.1% dan dijangka melebihi 7% dalam beberapa bulan akan datang.


Sentimen Pasaran Minyak Kekal Positif Dengan Harga Masih Bergerak Tinggi

Harga minyak bercampur pada sesi Asia hari Jumaat namun masih kekal di paras tinggi dengan sentimen disokong oleh pengimbangan semula permintaan dan penawaran yang berterusan, dan ketegangan geopolitik disebabkan oleh Turki yang tidak bersetuju dengan kemerdekaan Kurdish di Iraq.
Selain itu, para pelabur juga menantikan jumlah pelantar atau penggalian minyak oleh Baker Hughes yang akan memberi angka terhadap aktiviti penggalian minyak di US.
Harga minyak West Texas Intermediate (WTI) bagi bulan November di New York Mercantile Exchange (NYMSE) susut 0.14% kepada $51.49 per tong pada jam 11.40 pagi, manakala minyak Brent di London Intercontinental Exchange naik 0.10% kepada $57.22.
 Semalam harga minyak ditutup rendah berikutan sebahagian pelabur menutup sedikit keuntungan atas kenaikan harga minyak yang mencecah paras tertinggi beberapa bulan yang lalu. Sentimen pasaran minyak kekal positif dengan laporan bekalan EIA pada hari Rabu yang lalu, susut diluar jangkaan, menunjukkan permintaan yang semakin meningkat dan pasaran yang semakin ke arah keseimbangan.
Sementara itu, ketengangan geopolitik membatas penuruan harga minyak selepas Turki berjanji hanya akan menjalankan urus niaga eksport minyak dengan kerajaan Iraq selepas Kurdistan di utara Iraq mendapat sokongan yang mengalakkan bagi mencapai kemerdekaan mereka di sana. Saluran paip minyak yang menghubungkan utara Iraq ke pangkalan Ceyhan di Turki boleh menghasilkan 500k-600k tong minyak sehari.
Perbezaan yang semakin meningkat antara harga brent dan WTI kepada $7 minggu ini menujukkan permintaan yang semakin tinggi pada minyak mentah, meningkatkan hasil eksport. Laporan EIA menujukkan eksport minyak mentah US meningkat kepada 1.5 juta tong pada minggu lepas.
Harga minyak WTI US yang kekal di atas $50 menyebabkan aktiviti penggalian semakin meningkat, namun turut meningkatkan jangkaan terhadap pengeluaran yang lebih banyak yang mana akan memberi tekanan kepada kenaikan harga semasa.


Analisis GOLD – Tidak Jadi Jatuh Lebih Kritikal, Emas Kembali Mendaki Menuju Puncak $1,800

Menyelidik kepada carta harga XAU/USD yang mengukur nilai emas berbanding USD nampaknya turut kembali mencatat pendakian di kala matawang USD yang terpeleot untuk kembali lemah.
Corak kenaikan harga emas juga dilihat memulakan kerancakan pada awal sesi Eropah semalam (Isnin) sehingga lah bersambung ke sesi New York dengan menutup dagangan di atas paras 1790.00.
Pendakian yang dipertonjolkan hampir untuk menguji benteng yang paling kukuh di zon rintangan 1800.00 dan kembali bergerak di atas paras halangan Moving Average 50 (MA50) untuk isyarat bullish.
Nampaknya pelabur lebih tertarik kepada dagangan emas susulan sikap waspada terhadap laporan data pekerjaan NFP Amerika Syarikat (AS) serta data-data penting yang lain pada minggu ini.
Kebarangkalian faktor terhadap kebimbangan kadar pertumbuhan ekonomi yang lemah menjadi antara perkara yang telah memberi sedikit manfaat kepada harga emas dalam mengintai peluang untuk kembali melonjak.
Selain itu, hasil perbendaharaan AS 10 tahun yang kekal bergerak mendatar di paras 1.55% juga boleh diambil kira dalam menilai kepada pergerakan USD yang ketika ini kembali susut sedikit.
 Jika pergerakan harga emas berjaya dalam mengekalkan lonjakan lebih agresif, zon rintangan 1800.00 masih kekal sebagai zon tumpuan untuk dicapai sebelum menuju ke paras tertinggi sekitar 1813.00.
Penganalisis mengeluarkan jangkaan bahawa harga emas mungkin berpotensi untuk gapai puncak ketinggian terbaharu pada 1830.00 sekiranya harga emas dapat memberi isyarat bullish yang jelas.
Namun kalau USD sekali memberi kejutan untuk mengukuh, harga emas dijangka akan menguji semula zon RBS (resistance become support) 1780.00 sebelum merundum lebih rendah ke paras sekitar 1760.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Inflasi U.K. Jatuh: Gabenor Carney Menenangkan Semula Pasaran

Inflasi Britain pada bulan Oktober dilaporkan jatuh pada Selasa, tetapi Gabenor Bank of England Carney menyatakan harga akan terus meningkat berikutan tekanan kepada kos perkilangan yang disebabkan kejatuhan Pound Sterling.
Consumer Price Index, CPI (Indeks Harga Pengguna) melemah kepada 0.90% pada Oktober berbanding 1.0% pada September. Data ini lebih rendah daripada ramalan penganalisis iaitu 1.10%.
Dalam testimoni Gabenor Carney semalam, beliau mengatakan tidak akan menyambung tempoh jawatannya yang akan berakhir pada Jun 2019. Dia juga menegaskan keputusannya untuk kekal sehingga 2019 adalah berikutan kemahuannya untuk memberikan kestabilan pasaran dalam tempoh yang mencabar ini.
 Melihat kepada polisi monetari, dia menegaskan dalam kenyataannya (forward guidance) panduan kehadapan dalam pasaran berkaitan pendirian semasa bank pusat dalam monetari. Berikutan data inflasi yang rendah, Carney melegakan impak data ini kepada pasaran dengan mengatakan, “inflasi masih akan meningkat terutamanya harga pengeluar yang kukuh berbanding jangkaan”.
Pihak bank masih lagi melihat Brexit sebagai fokus utama mereka dan menurut mereka sebanyak 45% perniagaan menyatakan Brexit akan memberi kesan kepada mereka dan 20% menunjukkan akan memberi kesan kepada keputusan pelaburan yang akan dibuat.
Ketika ini, Bank-bank besar antarabangsa yang beroperasi di UK sedang bersiap sedia untuk memindahkan operasi mereka keluar dari U.K. pada awal 2017 disebabkan ketidaktentuan tentang hubungan antara U.K. dan Kesatuan Eropah.


Jangan lupa event penting buat matawang Aussie minggu ini!

Antara kebanyakan matawang utama, yang menjadi tumpuan adalah Australian Dollar melihatkan mesyuarat dasar kewangan pada pagi jumaat nanti.
Dalam mesyuarat RBA lalu, kedengaran idea-idea untuk melonggarkan dasar kewangan.
Walaupun begitu, ia hanya bergantung kepada data yang bakal dilihat.
 Data yang dikeluarkan selepas mesyuarat tersebut agak baik seperti harga pengguna yang meningkat, pertumbuhan pekerjaan sepenuh masa yang positif dan keyakinan bisnes yang semakin baik serta kadar penglibatan yang meningkat.
Namun dilihat buat RBA data-data ini masih lagi akan dinantikan dan ketidakpastian RBA akan melonggarkan dasar kewangan agak tinggi.
Selain daripada RBA, angka PMI China juga akan memberi kesan kepada AUD.


Ini Pergerakan Mata wang Menjelang Hujung Minggu!

US dolar didagangkan stabil pada sesi Asia selepas meraih pengukuhan daripada hasil perbendaharaan yang lebih tinggi dan data tuntutan pengangguran Amerika Syarikat.
Penanda aras hasil bon AS 10 tahun kekal berada di paras tertinggi di atas 4.00% walaupun kenaikan yang dicatatkan terhenti.
Sementara hasil bon 2 tahun, yang sensitif kepada jangkaan kadar faedah, melonjak ke paras tertinggi hampir 16 tahun pada 4.89%.
Pembuat dasar Federal Reserve (Fed), Raphael Bostic memberitahu pada hari Khamis bahawa bank pusat itu bersedia untuk meneruskan kenaikan kadar lebih tinggi jika inflasi tidak perlahan.
Fed juga dikatakan masih memikirkan bagaimana data inflasi terkini yang lebih kukuh daripada jangkaan mungkin membentuk dasar Fed.
Dalam pada itu, pelabur juga diperlihatkan dengan penurunan dalam data tuntutan pengangguran yang menunjukkan pasaran pekerjaan AS masih kukuh.
 Satu lagi laporan Jabatan Buruh menunjukkan kos buruh meningkat lebih cepat daripada yang dianggarkan sebelum ini pada suku keempat.
Pada sesi Asia, indeks dolar yang mengukur kekuatan dolar greenback didagangkan berlegar sekitar 104.87 berbanding enam mata wang utama lain.
Mata wang euro dan pound pula kembali stabil setelah mencatat penyusutan pada sesi sebelum ini, di mana euro tidak terkesan pun dengan bacaan data inflasi Zon Eropah yang meningkat 8.5% pada bulan Februari.
Dagangan dolar Aussie dan New Zealand pula sedikit berubah susulan kemerosotan yang dipamerkan pada sesi terdahulu.
Tumpuan pasaran kini terarah kepada bacaan data PMI perkhidmatan ISM AS pada sesi New York.
Nak belajar trade forex bersama Team INTRADAY? Jom sertai program mentoring Hustle 24 Hour kami. Klik di sini untuk join.


GBP/USD Pacak Ke Paras Tertinggi 2 Minggu Sebelum Junam 100 Pips!

Setelah beberapa hari memaparkan pergerakan harga yang mendatar, pelabur sedikit tersentak dengan kerancakan harga di carta GBP/USD pada sesi New York semalam.
Ini disebabkan perubahan pada nilai mata wang US dolar dengan reaksi pasaran terhadap data-data ekonomi Amerika Syarikat (AS) yang diterbitkan.
Awal sesi New York bermula menyaksikan pengukuhan ketara US dolar susulan data pekerjaan ADP AS yang mengukur pertambahan pada sektor swasta untuk bulan Jun melonjak ketara mengatasi bacaan bulan sebelumnya.
Selain itu, tinjauan ISM sektor perkhidmatan AS juga kukuh pada Jun dengan angka yang lebih tinggi berbanding ramalan dan juga bulan sebelumnya.

Jika diperhatikan pada carta GBP/USD, harga yang mendatar di atas 1.27000 sepanjang sesi Asia kemudiannya memaparkan kenaikan ketara mencapai 1.27800 sekaligus mencatatkan ketinggian terbaru 2 minggu.
Namun pembukaan sesi New York menyaksikan perubahan situasi apabila pengukuhan US dolar menjunamkan harga hingga melepasi semula paras 1.27000 dan mencecah sekitar 1.26740.
Harga walau bagaimanapun tidak melanjutkan kejatuhannya apabila melantun semula separuh dari terjunan sebelumnya dan menutup dagangan penghujung sesi sekitar 1.27400.
 Masih memberi isyarat untuk pergerakan bullish apabila harga kembali berada semula di atas paras sokongan Moving Average 50 (MA50) pada rangka masa 1 jam di carta GBP/USD tersebut, namun pelabur waspada menantikan terbitan laporan data pekerjaan NFP AS malam ini.
Sekiranya US dolar melemah, harga berkemungkinan melonjak lebih tinggi mengatasi ketinggian dicapai semalam untuk catatkan ketinggian yang terbaru.
Sasaran kenaikan adalah untuk menuju zon rintangan pada ketinggian 1.28400 yang telah dicapai pada beberapa minggu yang lalu dan menjadi rekod tertinggi harga sejak April 2022.
Sementara ramalan bagi penurunan harga pula, susut di bawah paras sokongan MA50 dan melepasi 1.27000 akan mencetus isyarat pergerakan bearish semula buat harga.
Penurunan lanjut masih dijangkakan untuk menuju sasaran 1.26000 yang menjadi paras sokongan harga pada dagangan minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dollar Kian Tertekan!

US Dollar jatuh ke paras terendah dalam tempoh seminggu berbanding Euro selepas Federal Reserve mengeluarkan kenyataan semalam.
Penurunan prospek kenaikan kadar cukup untuk menolak Greenback ke paras terendah bagi tempoh hampir sebulan.
Pun begitu, 3 undi bagi kenaikan kadar sewaktu mesyuarat FOMC membawa Dollar kembali ke wilayah positif, meningkat 0.2% daripada penutup sesi New York pada Rabu.
 Dalam pada itu, Euro meningkat 0.4% sejak Jumaat lalu.
Salah satu fokus pasaran pada Khamis ialah mesyuarat dalam kalangan pegawai-pegawai dari Kementerian Kewangan Jepun yang bakal membincangkan isu-isu dalam pasaran kewangan Global.
Menurut ahli strategi pasaran global JP Morgan Asset Management di Singapura, Jasslyn Yeo percaya bahawa US akan melemah berbanding yen menjelang akhir tahun ini.
Bilakah Isu Brexit Ini Akan Selesai?


Analisis Teknikal AUD/USD – Timeframe H4 – 12/3/2018

Sejak minggu lalu, jika diperhatikan di timeframe H4 ini ia telah breakout trendline bearish dan mulai mengorak langkah bullish. Secara teknikal, selagi ia masih berada di atas paras harga 0.7808, potensi masih menunjukkan kebarangkalian masih tinggi untuk ia meneruskan lagi kenaikan.
 Dan peluang yang boleh diperhatikan untuk ia membentuk pattern bullish adalah di sekitar Key Support 0.7808 – 0.7840. Jika breakout Key Resistance hari ini 0.7880, kenaikan dijangkakan akan mencapai ke paras harga lebih tinggi iaitu 0.7914 hari ini atau ke 0.7950 pada minggu ini bagi membentuk new HH.
Walaubagaimanapun, jika ia breakout Key Support AUD/USD akan menguji harga support seterusnya iaitu 0.7780.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD Didagangkan Rendah Menjelang FOMC Awal Pagi Khamis Sementara GBP Mendapat Sokongan Daripada Data Sektor Pekerjaan

Bermula pada sesi Asia, indeks keyakinan pengguna di New Zealand menurun kepada 103.8 pada suku pertama 2019 daripada 109.1 pada tempoh sebelumnya, jatuh dari paras tiga suku tertinggi sebelum ini.
Beralih ke perkembangan di Australia pula, indeks harga perumahan di Australia turun sebanyak -2.4% dalam suku tahun keempat 2018, turun daripada -1.5% pada suku tahun sebelumnya serta di bawah ramalan pasaran untuk penurunan -2.0%.
Dalam masa yang sama, sektor penggunaan masih menjadi masalah utama di Australia menurut minit mesyuarat RBA hari ini dengan penurunan harga perumahan di beberapa bandaraya, pertumbuhan pendapatan isi rumah yang rendah dan tahap hutang yang tinggi.
 Awal dagangan Eropah pula, pasaran dibuka dengan indeks negatif berikutan sentimen yang berhati-hati diheret daripada sesi Asia dengan pasaran saham di Jepun dan China diniagakan rendah ekoran aktiviti pengambilan untung pelabur menjelang mesyuarat FOMC esok.
Data imbangan perdagangan Switzerland merupakan data ekonomi pertama yang keluar pada sesi Eropah hari ini. Lebihan dagangan Switzerland menaik kepada 3.13 bilion CHF pada Februari 2019 daripada 3.04 bilion CHF pada bulan sebelumnya dan merupakan surplus terbesar sejak November 2018. Sektor eksport menaik sebanyak 1.3% manakala import menurun -3.0%.
Sementara itu di Britain, kadar pengangguran di UK menurun kepada 3.9% dalam tempoh tiga bulan hingga Januari 2019, paras terendah sejak November 1974-Januari 1975 dan sedikit di bawah jangkaan pasaran sebanyak 4.0%.
Manakala, jumlah pendapatan pekerja di UK, termasuk bonus, meningkat sebanyak 3.4% secara tahunan dalam tempoh tiga bulan hingga Januari 2019, sama dengan 3.4% pada tempoh sebelumnya dan menewaskan jangkaan pasaran sebanyak 3.2%.


Kenaikan Kadar Faedah Akan Menekan Perbelanjaan Isi Rumah – Philip Lowe

Philip Lowe, gabenor Bank RBA menyatakan pandangan bahawa peningkatan dalam kadar faedah dunia akan memberi kesan terhadap hutang isirumah dan sektor ekonomi lain.
Dr Lowe juga turut menjangkakan peningkatan kadar faedah dan hutang isirumah yang tinggi akan mempengaruhi corak perbelanjaan yang sensitif terhadap peningkatan kadar faedah. Namun, kesan peningkatan kadar faedah dunia terhadap Australia hanya akan mulai terasa dengan seiring berjalannya waktu.
Tambah beliau, “pengamalan kadar pertukaran boleh ubah (flexible exchange rate) yang bebas, membolehkan kita membuat jangkaan bila hal ini akan berlaku.”
Pakar ekonomi menjangkakan RBA akan meningkatkan kadar faedah dari 1.5 peratus pada pertengahan tahun hadapan, namun ada yang mengatakan bahawan peningkatan kadar faedah akan ditingkatkan apabila pertumbuhan ekonomi dan inflasi menunjukkan peningkatan.
 Menurut kenyataan Fed pada awal pagi Khamis tadi, bahawa ransangan pengurangan $4.2 trillion aset kewangan dan hutang rumah akan bermula pada bulan Oktober 2017.
Lantas daripada itu, gabenor RBA telah mengingatkan bahwa hutang isirumah akan mempengaruhi perbelanjaan seiring dengan peningkatan kadar fadah.
Peningkatan nilai pinjaman akibat peningkatan kadar faedah membuatkan isirumah mengurangkan perbelanjaan dan akan mengurangkan pertumbuhan penggunaan ekonomi kata Dr.Lowe
Walau bagaimanapun, perbelanjaan isi rumah masih dapat mengatasi paras hutang yang tinggi kata beliau lagi.


Ini Adalah Sebab Kenapa USD/JPY Menjunam Hampir 80 Pip Sejak Awal Pagi Tadi

US Dollar merosot berbanding Yen pada awal pagi ini berikutan harga Bond 10 Tahun US meningkat dan hasil menurun. USD/JPY menjunam dari paras 110.50 sejak awal pagi tadi ke 109.75 ketika artikel ini disiarkan, hampir 75 pips kejatuhan direkodkan.
US Dollar di bawah tekanan disebabkan oleh data NFP yang agak lemah pada Jumaat lepas telah menurunkan prospek kenaikan kadar faedah oleh The Fed pada Jun ini.
Sementara itu Aussie jatuh pada sesi Asia pagi Selasa ini berhadapan keputusan Kadar Faedah yang bakal keluar pada jam 12:30pm sebentar lagi.
 Data Akaun Semasa yang keluar sebentar tadi juga adalah kurang dari jangkaan pasaran telah membawah AUD/USD menjunam sekitar 40 pips dari paras 0.7500.
Data terebut defisit sehingga $3.1 billion, berbanding lebihan $100 juta yang direkodkan pada suku pertama. Penganalisis menjangkakan, Bank Pusat Australia bakal mengekalkan kadar pada 1.5% pada keputusan kadar sebentar lagi.
Sementara itu EUR/USD dan GBP/USD sedikit menokok beberapa pips awal pagi ini seiringan dengan kelemahan US Dollar yang masih berterusan sejak data NFP dikeluarkan Jumaat lalu.


Analisis GOLD – Adakah Harga Emas Akan Melonjak Lagi?

Kenaikan harga emas yang dipamerkan sebelum ini semakin kehilangan momentum selepas mencapai paras ketinggian $1,875 pada dagangan semalam.
Sejak minggu lalu lagi, trend kenaikan harga emas telah bermula dari zon support 1764.00 seperti yang dipaparkan pada carta harga XAU/USD.
Melepasi paras rintangan pada 1800.00 dan 1850.00 memberi keyakinan buat pelabur bahawa harga emas akan terus melonjak tinggi.
Namun, momentum kenaikan harga terhalang pada paras rintangan 1875.00 sebelum harga menunjukkan penurunan semula pada sesi Asia pagi ini.
Paras sokongan Moving Average 50 (MA50) pada rangka masa 1 jam masih diuji dan akan memberikan isyarat awal pergerakan harga emas selanjutnya.
 Penurunan harga di bawah paras 1850.00 seterusnya akan mendorong harga turun lebih rendah menuju semula paras tumpuan pada 1800.00.
Sebaliknya jika harga berjaya melonjak dan menembusi rintangan 1875.00, paras ketinggian 1900.00 dilihat menjadi destinasi tumpuan pada kenaikan yang diteruskan.
Pelabur masih berhati-hati terhadap dagangan safe-haven yang dipengaruhi oleh sentimen pasaran dengan perkembangan isu vaksin, Brexit, hubungan AS-China dan pakej rangsangan ekonomi AS terus dipantau.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Minyak Bergejolak, USD/CAD Lonjak Ke Paras $1.3500

Berlaku kejutan pada pasaran minyak mentah global pada awal minggu semalam sehingga memberi kesan terhadap pergerakan nilai mata wang dolar Kanada.
Harga minyak menjunam pada awalnya, namun kembali melantun semula mengundang kegusaran para pelabur komoditi dengan ketidaktentuan tersebut.
Ini adalah disebabkan laporan yang berlegar dalam pasaran bahawa negara-negara pengeksport petroleum bersama rakan sekutu (OPEC+) sedang mempertimbangkan untuk meningkatkan pengeluaran sebanyak 500,000 tong sehari.
Namun, berita tersebut kemudiannya telah dinafikan oleh Menteri Tenaga Arab Saudi yang memaklumkan perjanjian OPEC+ akan kekal sehingga penghujung 2023.
Walaupun berlaku lantunan semula harga selepas kejatuhan awal tersebut, harga minyak masih didagangkan lemah ekoran faktor kebimbangan Covid-19 di China yang berisiko tinggi menjejaskan permintaan.
Ketidaktentuan yang tercetus telah memberi kesan terhadap pergerakan harga pada carta pasangan mata wang USD/CAD di sesi New York semalam.
Jika diteliti, harga sebelum ini telah mula mempaparkan corak kenaikan semula pada minggu lalu setelah melantun semula dari zon support 1.32300.
Pada dagangan semalam, harga dilihat telah membuat lonjakan hampir menyentuh 1.35000 sebelum susut semula untuk menutup dagangan sesi New York sekitar 1.34500.
 Pergerakan harga perlahan dan sedikit menurun bersambung ke sesi Asia pagi Selasa ini, namun harga yang dilihat masih berada di atas paras sokongan Moving Average 50 (MA50) pada rangka masa 1 jam di carta USD/CAD memberi indikasi pergerakan harga masih dalam trend bullish.
Jika kenaikan berjaya diteruskan, harga akan menguji sekali lagi zon rintangan 1.35000 sebelum paras ketinggian dicapai pada 10 November lalu pada 1.35700 akan dicabar harga.
Namun, perubahan arah juga boleh berlaku jika berlaku perubahan pada sentimen pasaran semasa minggu ini.
Harga boleh kembali membuat penurunan semula dan melepasi paras penting 1.34000 sebelum memberi isyarat memulakan pergerakan trend bearish apabila susut di bawah paras sokongan MA50.
Beberapa zon tumpuan akan diuji untuk penurunan lebih rendah seperti zon 1.33000 dan juga support 1.32000.
Data jualan runcit Kanada akan diberi tumpuan pelabur pada sesi New York sebentar lagi yang boleh mempengaruhi pergerakan Loonie dalam pasaran.
Lihat gambar carta harga USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Jualan Runcit UK Lemah, GBP/USD Bakal Turun Lebih Rendah

Pergerakan harga pada carta pasangan matawang GBP/USD semalam telah mempamerkan penurunan pada awal sesi Eropah dengan reaksi pasaran menjelang data PMI pembuatan dan perkhidmatan UK yang dijangkakan lemah.
Data yang diterbitkan adalah lebih rendah berbanding jangkaan, namun penurunan harga sebaliknya tidak diteruskan dengan pergerakan harga dilihat lebih mendatar berbanding matawang Euro yang terus mencatatkan penurunan.
Malah harga kembali membuat kenaikan pada sesi New York semalam berikutan data ekonomi Amerika Syarikat pula mencatatkan bacaan yang lemah.
Dengan penyusutan dagangan US dolar, harga pada carta GBP/USD telah mencatatkan kenaikan ke paras tertinggian harian sekitar 1.2413 sebelum harga kembali membuat penurunan semula selepas menguji zon SBR (support become resistance) tersebut.
Pergerakan harga mendatar sepanjang sesi Asia pada hari ini di atas paras sokongan Moving Average 50 (MA50) pada rangka masa 1 jam pergerakan harga.
Namun awal pembukaan sesi Eropah melihatkan harga mula menunjukkan penurunan selepas data jualan runcit UK untuk bulan Mac diterbitkan dengan angka yang lebih rendah berbanding jangkaan penurunan pasaran.
 Ini akan terus memberi tekanan terhadap dagangan Pound dan mendorong harga meneruskan penurunan lebih rendah.
Penurunan dilihat akan kembali menuju semula zon support yang diuji harga sekitar 1.2250 ketika penurunan drastik harga pada Selasa lalu.
Namun jika harga kembali pamerkan kenaikan semula, zon SBR pada ketinggian yang diuji semalam akan kembali menjadi tumpuan.
Kenaikan harga melepasi paras tersebut dijangka akan menuju pula paras ketinggian pada 1.2500.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Trio Data Pekerjaan Amerika Syarikat Bakal Menjadi Penggerak Utama Pasaran Malam Ini

Kenyataan FOMC yang dovish mendorong lagi penjualan matawang USD dan meningkatkan permintaan terhadap matawang yang berisiko seperti AUD dan NZD sementara itu Yuan merosot berbanding AS Dolar selepas aktiviti pembuatan China untuk Januari menguncup kepada paras terendah sejak Februari 2016 sekaligus menghapuskan semua kenaikan tiga hari sebelum ini. Semua ini berlaku menjelang cuti Tahun Baru Cina minggu depan dengan pasaran ditutup sepanjang minggu.
Namun dari sudut positif, Presiden Donald Trump memberi bayangan selepas perbincangan perdagangan bahawa pertemuan kemuncak dengan rakan sejawatannya, Xi Jinping pada bulan Februari dapat memastikan kenaikan tarif import A.S. ke atas barangan China pada bulan Mac dapat dielakkan.
Dalam sesi dagangan Eropah hari ini, Sterling menyambung penurunannya selepas data pembuatan PMI untuk bulan Januari mencatatkan angka yang mengecewakan pada paras terendah sejak 3 bulan.
 “Rob Dobson, Pengarah di IHS Markit mengulas mengenai sektor pembuatan UK ini dengan mengatakan permulaan 2019 melihat pengeluar Britain sedang membuat persiapan untuk menghadapi Brexit”
Bukan itu sahaja yang berada dalam sesi Eropah, data inflasi Eropah juga membantu prestasi matawang mereka untuk melonjak kembali selepas kejatuhan semalam. Inflasi teras mengeluarkan bacaan yang lebih tinggi pada +1.1% daripada +1.0% pada Disember. Ini sedikit sebanyak memberi keyakinan kepada ECB bahawa inflasi ini dapat membantu meredakan kebimbangan buat masa ini.
Tumpuan pelabur pada sesi New York sebentar nanti akan terarah kepada 3 set data pekerjaan pada jam 9:30 malam ini yang akan dikeluarkan di Amerika Syarikat iaitu Non-Farm Payrolls, purata pendapatan dan kadar pengangguran. Data untuk NFP dan purata pendapatan diramalkan menurun sementara kadar pengangguran dijangka kekal pada 3.9%.


Ekonomi China Berkembang Lebih Pantas Pada Suku Kedua 2017

Ekonomi China berkembang pantas lebih daripada jangkaan pada suku kedua tahun 2017 disokong oleh sektor tradisi ekonomi kedua terbesar dunia ini.
Biro Statistik Nasional melaporkan pertumbuhan Keluaran Dalam Negara Kasar, KDNK (GDP) berkembang 6.9% pada suku kedua tidak berubah daripada suku pertama. Jangkaan bagi data kali ini ialah kenaikan 6.8%.
Sepanjang empat suku tahunan terakhir, ekonomi China banyak bergantung kepada perbelanjaan kerajaan dan juga akses kepada kredit yang lebih murah bagi membantu perkembangan ekonomi. Pada masa yang sama, usaha untuk menyerap risiko hutang sektor perumahan juga telah menunjukkan keberkesanan usaha kerajaan.
 Lebihan dagangan yang dilaporkan minggu lalu juga menunjukkan eksport China yang semakin meningkat sehingga mencatat lebihan $42.77 billion. Jualan runcit yang mengukur perbelanjaan kerajaan dan swasta pula meningkat 11% secara tahunan bulan lalu.
Lebihan dagangan antara China dan US juga mencapai paras tertinggi 20-bulan lalu yang mampu menimbulkan risiko kritikan oleh pentadbiran baru US.
Satu lagi data penting yang juga menunjukkan aktiviti ekonomi China iaitu keluaran industri turut dikeluarkan pagi tadi. Data berkembang 7.6% dalam tempoh 12 bulan sehingga Jun di mana jangkaan kali ini adalah 6.5%.
Data-data semasa menunjukkan pertumbuhan pantas oleh enjin pertumbuhan ekonomi dunia ini seterusnya memperlihatkan pemulihan pantas dalam ekonomi global.


Kenapa News-News Besar Kadang-Kala Membuat Ramai Trader Putih Mata?

Jika anda merupakan pembaca setia Mosheddotcom, setiap hari anda mesti akan disajikan dengan news dan event penting sepanjang minggu yang akan mempengaruhi pasaran matawang.
News GDP, FOMC dan NFP acap kali menjadi tumpuan kerana berita berita besar seperti ini pasti akan membuatkan pasaran matawang mempunyai potensi bergerak.
Saya tidak katakan PASTI, namun ada POTENSI.
Event-event besar kadang kala menolak matawang kepada gerakan yang sangat banyak. Saat seperti ini amat dinanti kerana akan ada trader yang untung besar dengan gerakan matawang-matawang utama ini!
 Tetapi bagi trader yang sudah lama dalam lapangan ini, berita yang mempunyai impak tinggi pasti membuatkan pasaran menjadi sangat volatile. Tak kurang juga dealers yang meluaskan lagi spread sehingga boleh menjejaskan trading plan anda.
Belum campur lagi dengan masalah masalah lain yang membuatkan anda kaku dalam dagangan sendiri.
Gerakan pasaran yang besar juga kadang-kala tidak hanya bergerak dalam satu arah. Trend pasaran akan naik turun dengan cepat sehingga membuatkan trader loss sekelip mata!
Jadi, rancang perjalanan trading anda sebaiknya. Jangan terlalu gopoh dan emosi untuk mengejar profit dengan trade melulu tanpa ada sebarang analisa. Apa yang paling penting, jangan lupa letak TP dan SL agar dapat meminimumkan risiko trading anda.
Terlalu Banyak Tentang Forex Yang Saya Jawab Dalam Video Ini!


12 Berita Forex Penting Tumpuan Pasaran Minggu Ini (17-21 Februari 2020)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Laporan Pekerjaan UK (Selasa 5.30 Petang): Pertumbuhan pendapatan di UK menunjukkan siri penurunan dari paras 4.0% bulan Julai 2019 dengan jangkaan untuk Disember kekal menurun. Kadar pengangguran diramalkan kekal di paras 3.8%, paras rekod terendah. Tanpa peningkatan gaji, inflasi dijangka sukar untuk meningkat.
Sentimen Ekonomi ZEW Jerman (Selasa 6.00 Petang): Sentimen ekonomi tinjauan ZEW mencatatkan kenaikan ketara pada Januari kepada 26.7 mata. Bacaan untuk Februari juga diramalkan kukuh. Perubahan pada sentimen keyakinan perniagaan akan diberi tumpuan oleh bank pusat Eropah.
Data Inflasi UK (Rabu 5.30 Petang): Ekonomi Britain yang lemah gagal menyokong inflasi dengan penurunan indeks harga pengguna (CPI) pada Disember 2019 yang merupakan penurunan bulanan terbesar sejak November 2016. Inflasi dijangka meningkat pada Januari dengan ramalan bacaan meningkat kepada 1.7%.
Data Inflasi Kanada (Rabu 9.30 Malam): Kadar inflasi Kanada dijangka meningkat kepada 0.3% untuk bulan Januari selepas bulan sebelumnya mencatatkan inflasi sifar 0.0%.
Minit Mesyuarat FOMC (Khamis 3.00 Pagi): Minit akan memberikan butiran untuk mesyuarat polisi terbaru. Fed telah memberikan isyarat bahawa tiada rancangan untuk penurunan lebih lanjut kadar faedah dalam masa terdekat dan menyatakan akan mengemaskini semula rancangan pelonggaran kuantitatif sekiranya berlaku krisis kewangan.
 Laporan Pekerjaan Australia (Khamis 8.30 Pagi): Pasaran buruh kekal kukuh dengan catatan baik pada penciptaan pekerjaan baru 2 bulan lalu. Januari dijangka akan mencatatkan 10,000 pertambahan pekerjaan, namun lebih rendah berbanding Disember. Kadar pengangguran diramal meningkat kepada 5.2% semula selepas merekodkan penurunan kepada 5.1% pada Disember, terendah sejak Mac 2019.
Data Jualan Runcit UK (Khamis 5.30 Petang): Kadar jualan runcit berterusan lemah sejak penurunan pada Ogos tahun lalu sehingga Disember. Bacaan dijangka meningkat untuk bulan Januari 2020 pada bacaan 0.7%.
Minit Mesyuarat ECB (Khamis 8.30 Malam): Para pelabur akan menilai butiran pada mesyuarat European Central Bank (ECB) Januari lalu untuk petunjuk polisi monetari seterusnya. Presiden Christine Lagarde mengatakan beliau mengharapkan kenaikan pada kadar faedah, tetapi memerlukan pertumbuhan dan inflasi yang kukuh terlebih dahulu.
Data PMI Pembuatan dan Perkhidmatan Eropah (Jumaat 5.00 Petang): Sesi Eropah pada Jumaat akan menyaksikan data PMI diterbitkan dimulai Perancis dan Jerman sebelum menyusul data PMI untuk keseluruhan zon Eropah. Data Januari menunjukkan pertumbuhan pada sektor perkhidamatan namun penguncupan berterusan di bagi pembuatan Jerman dan zon Eropah. Kedua-dua sektor masih diramalkan lemah pada Februari.
Data PMI Pembuatan dan Perkhidmatan UK (Jumaat 5.30 Petang): Kedua-dua sektor pembuatan dan perkhidmatan di UK menunjukkan bacaan yang meningkat pada Januari dengan jangkaan bacaan data pada Februari kekal meneruskan peningkatan tersebut.
Data Jualan Runcit Kanada (Jumaat 9.30 Malam): Kadar jualan runcit di Kanada melonjak 0.9% pada November merekodkan kenaikan terbesar sejak Mac 2019. Namun, ia dilihat sebagai peningkatan sementara dengan jangkaan terbaru penganalisis untuk bulan Disember lebih perlahan pada 0.1%. Bacaan teras dijangka meningkat kepada 0.4% berbanding 0.2% pad bulan sebelumnya.
Data PMI Pembuatan dan Perkhidmatan Amerika Syarikat (Jumaat 10.45 Malam): Data PMI telah berada di paras 50, menunjukkan sektor masih berkembang. Perubahan kecil dijangkakan pada bacaan data untuk Februari iaitu pada 51.5 mata berbanding pada Januari pada 51.9 mata untuk pembuatan. Manakala data perkhimatan pula dijangka sedikit meningkat kepada 53.5 mata berbanding 53.3 sebelumnya.


Analisis GOLD – Pelabur Mula Jaga-Jaga Selepas Emas Kecundang!

Seperti para pelabur sudah sedia maklum, perubahan nilai US dolar dalam pasaran akan mempengaruhi turun naik nilai emas yang berkadar songsang.
Pada dagangan Selasa semalam, faktor pengukuhan semula US dolar telah mendorong penurunan harga emas membantutkan jangkaan untuk lonjakan lebih tinggi.
Dapat diperhatikan harga pada carta XAU/USD yang mengukur nilai emas berbanding US dolar mula susut kembali selepas mencapai paras ketinggian terbaru pada 1916.60 selepas meningkat pada sesi Asia semalam.
Penurunan lebih ketara dilihat pada sesi New York apabila tumpuan pada terbitan data tinjauan ISM sektor pembuatan di Amerika Syarikat (AS) catat bacaan yang meningkat.
Mendorong pengukuhan semula US dolar, harga ditekan semula untuk mencatatkan penurunan harian sekitar 230 pips mencecah 1892.00 sebelum pergerakan harga kembali perlahan sekitar paras tumpuan 1900.00 bersambung pada dagangan Rabu.
Penurunan di bawah paras sokongan Moving Average 50 (MA50) pada rangka masa 1 jam pergerakan harga pada carta XAU/USD juga membuatkan pelabur waspada bagi isyarat awal penurunan lebih rendah walaupun masih bergerak dalam trend bullish.
 Jangkaan untuk penurunan lebih rendah akan menguji paras 1875.00 sebelum ke paras 1850.00 yang berada pada zon RBS (resistance become support).
Trend bearish yang lebih jelas akan menjangkakan penurunan harga emas untuk kembali semula ke paras 1800.00.
Namun, jika penurunan yang dipaparkan sekadar pembetulan harga (correction), pelabur bakal menyaksikan kenaikan lebih tinggi harga emas untuk terus merekodkan paras tertinggi terbaru selepas dicapai pada Januari lalu.
Sasaran untuk kenaikan lebih tinggi adalah pada 1950.00 yang merupakan zon rintangan pernah diuji pada September dan Januari.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tips Fundamental: Swing Trade Dengan Hanya Melihat Kadar Faedah Yang Tinggi?

Ada yang bertanya tentang bolehkah kita trade swing dengan melihat kadar faedah negara yang tinggi?
Maknanya di sini dengan mendapatkan matawang negara yang mempunyai kadar faedah tinggi dan yang rendah, seterusnya jadikan ia satu pair matawang. Kalau macam ni memang senang, dan satu kerja yang sangat mudah. Tapi hakikatnya ia bukan seperti itu.
Analisis nak trade khususnya swing trade tidak cukup dengan hanya melihat kadar faedah yang tinggi. Jika dgn hanya melihat kadar faedah yang tinggi sudah tentu matawang NZD paling banyak membuat kenaikan. Tetapi yang berlaku adalah sebaliknya.
Satu lagi contoh EUR/USD di mana kadar faedah di Zon Eropah adalah 0.0% pada tahun 2017 dan kadar faedah di Amerika Syarikat 0.50% pada awal 2017. Jika hanya melihat kadar faedah yang tinggi, sudah tentu pair ini membuat penurunan sepanjang tahun lalu, tetapi apa yang berlaku adalah sebaliknya di mana EUR/USD membuat tren kenaikan.
Pasaran ketika ini lebih banyak bergerak mengikut sentimen – sentimen politik, geopolitik, Trump, Syria, Korea utara, NAFTA, tariff. Inilah penggerak pasaran terbesar sejak beberapa bulan ini.
 Untuk trade perlu kita tahu apakah tumpuan semasa pasaran?
Bukan mengatakan kadar faedah tidak penting, tetapi itulah perkara pertama yang kita perlu tahu. Buat masa ini pergerakan pasaran lebih kepada sentimen. Macam mana nak tahu sentimen? Jika sesuatu berita itu selalu dan banyak di cover oleh agensi berita pasaran seperti Bloomberg, Reuters, CNBC – Itulah sentimen semasa.
Dah tahu sentimen semasa, kaitkan sama ada berita itu menyokong matawang atau tidak?
Contoh buat masa ini, sentimen pasaran adalah baik. Kesannya adalah kepada kelemahan Yen. So, kita carik SELL Yen sahaja. Atau pun apabila sentimen berubah menjadi buruk, kita cari pula peluang untuk BUY Yen.
Nak belajar analisis Fundamental? Klik sini


USD Sedikit Pulih Sementara Sterling Kembali Berisiko Terkesan Oleh Pengakuan Theresa May

Dolar USD kembali menunjukkan peningkatan pada dagangan Selasa berikutan hasil pulangan perbendaharaan Amerika Syarikat kembali meningkat dari paras terendah 15 bulan selepas pasaran kewangan dilihat semakin pulih.
Namun pasaran masih tetap berwaspada ekoran risiko kegawatan ekonomi yang mempengaruhi dagangan USD sebelum ini di mana membuatkan pelabur akan beralih ke arah aset yang lebih selamat.
Data-data ekonomi di Amerika Syarikat juga akan menjadi tumpuan pasaran pada sesi New York malam ini khususnya data perumahan dan juga tinjauan keyakinan pengguna.
 Manakala, Pound Sterling pula kembali diniagakan lemah dalam pasaran selepas Perdana Menteri Britain, Theresa May membuat pengakuan bahawa sokongan yang diperolehi masih belum cukup meyakinkan untuk undian ketiga Brexit.
Dagangan Sterling pada mulanya menunjukkan peningkatan semalam selepas media melaporkan bahawa ahli parlimen akan mengadakan undian pada Selasa untuk perjanjian Brexit Theresa May. Namun, kenyataan PM May berkenaan sokongan yang kurang meyakinkan itu telah membuatkan dagangan GBP kembali berisiko.
Euro pula masih turut berada dalam kelompok dagangan berisiko berikutan kebimbangan pelabur terhadap ekonomi zon Eropah yang bergerak perlahan. Namun, tinjauan keyakinan perniagaan di Jerman dalam laporan semalam menunjukkan angka yang meningkat lebih tinggi daripada jangkaan sedikit melegakan kerisauan pasaran untuk sementara waktu.
Sentimen pasaran yang dilihat semakin pulih juga memberi kelebihan terhadap matawang komoditi dolar AUD dan NZD untuk mengambil peluang mengukuhkan dagangan masing-masing.


Kejutan Di Awal Sesi Asia, GBP/USD Terjun Hingga 500 Pips!

Mengiringi kesuraman pemergian Ratu Elizabeth II, Pound terus dirudum malang pada pembukaan pasaran awal minggu ini menyaksikan mata wang Britain itu susut sehingga ke paras terendah terbaru sepanjang masa (all-time-low) di sesi Asia pagi ini.
Di samping pengukuhan US dolar yang berjaya mengekalkan momentum prestasi cemerlangnya minggu lalu, penurunan nilai Pound adalah terkesan oleh pengumuman pemotongan cukai oleh kerajaan UK dalam usaha untuk mengimbangi risiko kemeseletan ekonomi.
Risiko kemelesetan terus meningkat susulan langkah agresif bank pusat England (BOE) dalam penetapan dasar dengan pengumuman kenaikan kadar faedah sebanyak 50 mata asas minggu lalu.

Jika diperhatikan pergerakan harga pada carta pasangan mata wang GBP/USD, harga telah parah menjunam pada Jumaat lalu dengan penurunan harian lebih 400 pips dicatatkan setelah melepasi paras sokongan 1.12000.
Penurunan harga juga telah melepasi paras 1.11000 sehingga menutup dagangan di penghujung sesi terakhir tersebut sekitar 1.08500.
Tidak menunggu lama, harga terus menyambung terjunan lebih ketara dengan 500 pips penurunan dipamerkan pada sesi Asia pagi ini sehingga melepasi paras terendah yang dicecah pada 1985 lalu iaitu 1.05000.
 Harga dilihat telah mencecah bawah paras 1.04000 untuk merekodkan paras terendah harga sepanjang masa!
Ada lantunan harga selepas terjunan tersebut, namun penurunan lanjut harga bakal dijangkakan berlaku pada sesi-sesi berikutnya.
Jika penurunan diteruska melepasi 1.04000, paras terendah terbaru akan terus dicatatkan lagi minggu ini.
Kenaikan harga berkemungkinan sukar untuk berlaku dengan kecenderungan harga ke arah yang lebih rendah.
Namun jika berlaku, paras 1.08500 yang menjadi tumpuan pada pembukaan sesi Asia sebentar tadi akan menjadi sasaran kenaikan harga semula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 29/10/2018

Mengimbas semula untuk dagangan pada chart pasangan matawang EUR/USD Jumaat lalu, harga telah memcapai paras terendah yang baru. Pergerakan harga agak perlahan pada sesi pasaran Asia dan cuba membuat kenaikan pada awal sesi Eropah sebelum harga membuat penurunan dengan USD yang mula mengukuh menjelang data GDP(KDNK) jam 8.30 malam. Penurunan harga sehingga ke paras support MagicS1 pada indicator Moshed Magic Line itu kemudiannya kembali melonjak semula sehingga melepasi paras Magic Pivot dan menyentuh paras resistance MagicR1 dengan faktor data GDP di AS yang kurang memuaskan dan berkemungkinan juga berlaku aktiviti pengambilan keuntungan pada kebiasaan penghujung minggu dagangan selain dari faktor kejatuhan pasaran saham AS.
Sebagai permulaan dagangan minggu ini, pasaran pada sesi Asia dilihat agak perlahan seperti kebiasaannya. Namun harga dilihat telah membuat sedikit penurunan sehingga ke paras Magic Pivot 1.1386 hari ini. Jika harga gagal membuat penurunan lebih rendah melepasi paras Magic Pivot tersebut, jangkaan harga akan cuba untuk menyambung semula kenaikan harga pada penghujung minggu lalu dan menuju ke paras resistance 1.1436 (MagicR1) yang dilihat sebagai paras SBR (support become resistance) dan bakal diuji harga. Seterusnya jika harga berjaya breakout paras SBR tersebut, harga dijangka akan membuat kenaikan menuju ke paras resistance 1.1471 (MagicR2) sebelum kenaikan harga seterusnya bakal menguji paras resistance 1.1522 (MagicR3) yang berada pada zon SBR yang lebih tinggi.
Namun, jika USD kembali mendapatkan kembali momentum pengukuhan harga, pasaran bakal menyaksikan penurunan harga terus berlaku dan harga akan menuju ke paras support 1.1350 (MagicS1) untuk menguji paras lower low pada Jumaat. Kemudiannya, harga yang berjaya breakout paras tersebut dan turun ke paras lebih rendah, harga bakal membuat paras lower low yang baru berkemungkinan menuju ke paras support pada 1.1300 (MagicS2) yang merupakan paras terendah dicapai sejak Ogos lalu. Sekiranya harga terus mengalami kejatuhan dan melepasi paras support tersebut, harga mampu mencecah penurunan ke paras support yang berada lebih rendah iaitu dilihat pada 1.1265 (MagicS3).
 Diingatkan kepada semua trader bahawa minggu ini pasaran akan tertumpu semula kepada data pekerjaan di AS pada Jumaat ini. Rancang dagangan anda sebaik mungkin dan bijak menjaga risiko supaya dagangan anda sentiasa terkawal. Gunakan indicator Moshed Magic Line untuk membantu anda mencari paras-paras yang sesuai untuk posisi dagangan pada chart EUR/USD ini.

Paras support: 1.1350, 1.1300, 1.1265.
Paras resistance: 1.1436, 1.1471, 1.1522.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/JPY Nak Naik Melambung Lagi?

Pergerakan harga pada carta pasangan mata wang GBP/JPY kembali pamerkan lonjakan semula menuju dagangan penghujung minggu dengan tumpuan pasaran terarah pada isu Brexit dan pakej rangsangan ekonomi Amerika Syarikat (AS).
Kedua-dua isu tersebut menunjukkan perkembangan baik dan kembali memberikan keyakinan terhadap pelabur.
Keputusan rundingan Brexit dijangka bakal diumumkan pada hari ini dengan harapan persetujuan antara UK dan Kesatuan Eropah (EU) dapat dicapai.
Sementara pakej bantuan AS yang sebelum ini dikritik oleh Donald Trump kerana nilai bantuan yang rendah telah dilihat positif semula selepas penggubal undang-undang bersetuju untuk meningkatkan nilai bantuan lebih tinggi.
Seperti US dolar, Yen Jepun juga turut bergerak susut sebagai mata wang safe-haven dengan sentimen pasaran yang kembali pulih.
Harga pada carta GBP/JPY telah menunjukkan kenaikan semula dari penurunan awal minggu di paras 137.00.
Sehingga dagangan Rabu semalam, harga telah membuat kenaikan sehingga melepasi paras 140.00 susulan harapan terhadap rundingan Brexit kembali menyokong pengukuhan Pound sementara Yen bergerak lemah dalam pasaran.
 Menyambung dagangan pada Khamis, harga masih menyambung kenaikan sehingga ke paras 140.300 pada awal sesi Eropah.
Kenaikan yang diteruskan akan menguji paras ketinggian 140.700 yang dicapai pada awal Disember ini sebelum ke paras 141.200.
Sekiranya harga kembali menjunam semula, pelabur akan memberi tumpuan pada paras-paras penting seperti zon RBS (resistance become support) 139.200 dan 138.300.
Penurunan lebih rendah akan menguji kembali zon support di bawah paras 137.00 seperti di awal dagangan minggu ini.
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Bank-Bank Pusat Negara Utama Akan Ikut Jejak Langkah The Fed Dalam Tangani Koronavirus?

Setakat ini tidak banyak bank- bank pusat utama mengikut jejak langkah the Fed yang membuat pemotongan kadar faedah kecemasan sebagai tindak balas terhadap penularan wabak koronavirus dan terdapat indikasi bahawa negara-negara zon Eropah, UK dan Switzerland berhasrat tidak mahu melakukan tindak balas terburu-buru.
Walaupun wabak koronavirus telah mengganggu rantaian bekalan global, aktiviti industri yang perlahan, pengurangan penerbangan dan impak terhadap pasaran kewangan namun bank-bank pusat masih lagi berjaga-jaga untuk mengambil tindakan yang drastik.
 Hal ini kerana tindakan kecemasan yang drastik akan memburukkan lagi keadaan pasara sehingga boleh membuatkan pemain pasaran menjadi panik. Dalam masa yang sama terdapat kemungkinan bahawa tindakan tersebut tidak berkesan kerana kebiasaanya pelonggaran dasar monetari mengambil untuk beri kesan positif terhadap ekonomi.
Jadi buat masa ini, kebanyakkan bank pusat lebih cenderung untuk menggunakan dasar fiskal iaitu kerajaan perlu bertindak lebih proaktif.
Salah satu sumber dari ECB menyatakan, terdapat tekanan yang besar daripada pelbagai pihak agar melakukan pemotongan kadar faeadh seperti yang dilakukan oleh the Fed dan hal itu mungkin membuatkan pihak ECB terpaksa akur. Walaubagaimanapun, jika terdapat langkah yang lebih efektif maka ia akan diutamakan.


3 Tips Penting Kawal Emosi Ketika Berdepan Situasi Kerugian

Antara satu perkara yang sangat sukar dan mencabar bagi seorang trader adalah menangani emosi ketika berdepan kerugian. Tekanan yang dirasai akan mengganggu persekitaran trading anda.
Jadi artikel ini akan berkongsikan tips untuk meredakan kecelaruan anda dan jika anda sedang mengalami kerugian, ini masa terbaik untuk membaca perkongsian menarik ini.
#1 Lupakan niat untuk membalas dendam ke atas market
Seperti kebiasaan yang berlaku pada ramai trader apabila emosi mengawal diri, pasti ada niat untuk membalas dendam ke atas market dengan harapan dapat kembali mengaut profit yang lebih berganda daripada kerugian yang dialami.
Pastikan anda lebih berdisiplin dan kawal emosi sebaiknya untuk tidak melakukan kesilapan remeh ini. Jika tidak, kerugian dialamai anda akan berlipat kali ganda.
#2 Fahami bahawa kerugian bukan satu kesalahan
 Trader perlu sedar bahawa mengalami kerugian adalah tidak menjadi kesalahan besar dan tidak terlalu cepat untuk berputus asa melihat kerugian pada akaun trading.
Trader profesional juga tidak dapat lari daripada berdepan situasi kerugian kerana ia merupakan satu proses yang normal dalam trading.
Tiada trader yang tidak pernah rugi. Apa yang membezakan adalah pengawalan risiko yang berkesan walaupun terdapat kerugian dalam proses trading.
#3 Jadikan setiap kerugian sebagai ruang untuk mantapkan trading anda
Trader profesional yang berjaya mengakui bahawa salah satu faktor yang menyumbang kepada peningkatan tahap skill trading mereka adalah posisi yang mengalami kerugian.
Ini adalah kerana daripada kerugian tersebut, trader boleh mengkaji punca-punca yang menyebabkan sesuatu posisi trade tersebut supaya kerugian di masa hadapan dapat dielakkan.
Sama seperti ungkapan yang menyebut, anda akan berjaya jika anda belajar dari kesilapan. Ye betul! Belajarlah dari kerugian yang anda alami.


Pasaran Minyak Mentah Dan Ekonomi China, Pacu Pergerakan Harga Buat USD/CAD

Permintaan terhadap minyak mentah yang lemah terus dibebankan lagi dengan data ekonomi China yang diterbitkan merosot pada sesi Asia pagi ini.
Sebelum ini, Pertubuhan Negara Pengeskport Petroleum (OPEC) bersama rakan sekutu telah bersetuju untuk pemotongan pengeluaran minyak mentah pada Ahad lalu. Namun, usaha tersebut dilihat gagal melonjakkan semula harga minyak dalam pasaran.
Hal ini juga telah menjadi faktor penyusutan dagangan dolar Kanada di mana minyak mentah menjadi eskport utama Kanada.
Gabenor bank pusat Kanada, Steven Poloz menyatakan jika bukan kerana krisis pandemik sekalipun, bank pusat tetap akan bertindak mengekalkan kadar faedah yang rendah disebabkan kemerosotan pasaran minyak.
Pergerakan harga pada carta pasangan matawang USD/CAD pada Rabu lalu telah melihatkan lonjakan harian sehingga 250 pips di samping turut didorong oleh pengukuhan semula US dolar dalam pasaran.
Kenaikan pada dagangan semalam pula gagal dikekalkan apabila harga dilihat kembali membuat penurunan semula dengan perubahan pada sentimen pasaran.
 Setelah bergerak mendatar pada sesi Asia pagi ini, harga pada carta USD/CAD pamer kenaikan pada awal sesi pasaran Eropah menuju paras 1.4100.
Kenaikan jika diteruskan dilihat akan menuju zon resistance sekitar 1.4250 yang diuji pada dagangan awal April.
Namun jika penurunan kembali berlaku, harga akan cuba turun lebih rendah pada penurunan sesi Asia pagi ini sebelum berkemungkinan ke paras 1.3950.
Penurunan lebih rendah akan menuju zon support pada paras 1.38600 yang merupakan paras terendah diuji pada minggu ini.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Dagangan Minyak Global Masih Berlegar Diparas Terendah!

Harga minyak mentah berlegar di paras terendah dalam tempoh 3 bulan apabila kebanyakan pelabur menanti laporan utama yang akan memberikan petunjuk terkini mengenai bekalan dan permintaan minyak mentah di dalam pasaran global.
Dalam sesi Asia, WTI mentah menyusut kepada $48.37 manakala Brent mentah diniaga menjunam kepada $51.43 setong.
Harga minyak mentah jatuh mendadak sejak minggu lepas apabila kebanjiran bekalan minyak mentah di AS dikatakan menghalang usaha OPEC dalam menyekat lebihan output dan mengurangkan lebihan global.
 Komoditi ini kembali bangkit selepas OPEC dan beberapa pengeluar lain termasuk Russia telah bersetuju untuk mengekang pengeluaran hampir 1.8 juta tong sehari pada separuh pertama tahun 2017.
Menurut penganalisis di ClipperData, Matt Smith, OPEC dijangka akan mengumumkan data bulanannya minggu ini diikuti oleh laporan minyak bulanan oleh IEA.
Dalam masa yang sama, penganalisis juga memberi andaian bahawa penurunan minyak mentah tidak akan jatuh dengan mendadak kerana komoditi ini telah jatuh melebihi 8 peratus sejak Isnin yang lepas.
Aussie Melemah Sementara Menanti Beberapa Data Penting Dari Australia dan China


Harga Pengeluar New Zealand Menguat Pada Suku Keempat

Harga pengeluar (PPI) New Zealand naik lebih pantas dari jangkaan pada tempoh kewangan suku keempat yang memberi isyarat bahawa polisi akomodatif bank pusat telah menampakkan kesannya kepada inflasi yang lebih tinggi.
Harga pengeluar (PPI) naik 1.0% pada suku keempat berbanding 1.5% pada suku ketiga seperti yang dilaporkan pagi tadi. Pasaran menjangkakan data kali ini hanya naik 0.9%. Dalam bacaan tahunan indeks PPI naik 2.3% dengan pengeluaran PPI naik 2.5%.
 Bank Pusat New Zealand (Reserve Bank of New Zealand, RBNZ) mengekalkan kadar di paras 1.75% pada awal bulan ini. RBNZ mengekalkan kadar yang dianggap lebih akomodatif dalam beberapa tempoh untuk menyokong pertumbuhan ekonomi dan inflasi. Walaubagaimanapun, penganalisis percaya bank pusat masih di landasan yang betul untuk menaikkan kadar seawal tahun hadapan dengan menagmbil kira pengukuhan ekonomi domestik.
Pertumbuhan ekonomi New Zealand meningkat 1.1% pada suku ketiga lebih dari jangkaan 0.7% dalam tempoh  April-Jun. Penganalisis ekonomi di HSBC menjangka ekonomi domestik akan berkembang 3% secara tahunan dalam beberapa tahun akan datang.
Ekonomi New Zealand mendapat faedah dari lonjakan sektor pembinaan, pengukuhan pertumbuhan populasi dan juga sektor pelancongan. Komponen-kompoenen ini dijangka akan mengekalkan pengukuhan ekonomi beberapa tahun akan datang.


Analisis GOLD – Kenaikan Semula Emas Ke Paras $1,900 Buat Pelabur Lega

Selepas harga emas menjunam pada Khamis lalu, Jumaat menyaksikan lonjakan semula harga emas selepas laporan pekerjaan NFP Amerika Syarikat (AS) diterbitkan pada sesi New York.
Dapat dilihat pergerakan harga pada carta XAU/USD yang mengukur nilai emas berbanding US dolar telah mencecah paras terendah minggu lalu sekitar 1856.00 sebelum melonjak semula 400 pips.
Penyusutan semula US dolar akan kembali membuka peluang untuk peningkatan lebih tinggi nilai emas membuatkan para pelabur emas kembali optimis pada minggu ini.
Walaupun pergerakan harga perlahan pada dagangan yang bersambung di awal minggu ini, namun harga terus pamerkan kenaikan menguji semula paras tumpuan pada 1900.00.
Pergerakan harga di atas paras sokongan Moving Average 50 (MA50) pada rangka masa 1 jam di carta XAU/USD juga turut berikan isyarat positif untuk trend bullish.
Namun pada dagangan hari ini (Selasa), harga menunjukkan sedikit penurunan sejak awal sesi Asia bermula dari paras 1900.00 menuju ke paras sokongan MA50.
Pelabur menantikan isyarat lebih jelas untuk arah pergerakan harga emas selanjutnya.
 Jika harga kembali disokong pada paras MA50, kenaikan harga dijangka bakal bergerak lebih tinggi di atas paras 1900.00 untuk melepasi zon rintangan tersebut.
Selepas menembusi zon tersebut barulah pelabur akan melihat sasaran harga lebih tinggi untuk dicapai emas berkemungkinan ke paras 1950.00.
Sebaliknya, jika penurunan sejak sesi Asia pagi ini berterusan, paras sokongan awal dilihat pada 1875.00 sebelum penurunan lebih rendah akan kembali ke paras terendah minggu lalu pada 1856.00.
Penurunan lebih rendah di bawah zon support 1850.00 akan mendorong harga emas untuk kembali semula ke paras tumpuan pada dagangan April iaitu zon RBS (resistance become support) 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pertumbuhan GDP United Kingdom Sah Di Paras 0.2%, Pendapatan Benar Susut

Bacaan akhir pertumbuhan GDP United Kingdom suku pertama sah tidak berubah daripada bacaan awal 0.2% yang sejajar dengan jangkaan pasaran. Dari tahun ke tahun GDP juga tidak berubah dari jangkaan 2.0%.
Pertumbuhan dalam komponen sektor perkhidmatan dikaji semula kepada 0.1% dari 0.2% yang direkod sebelum ini. Komponen pengeluaran tidak berubah, manakala pertumbuhan dalam sektor pembinaan dinaikkan berbanding bacaan awal.
Pendapatan boleh guna isirumah susut 1.4% pada suku pertama yang terendah sejak suku pertama 2013. Terdapat kejatuhan dalam pendapatan benar dalam tiga suku berturut-turut iaitu kali pertama sejak 40 tahun lalu. Terdapat juga kejatuhan dalam nisbah simpanan kepada rekod terendah 1.7%.
Data pelaburan sejajar dengan jangkaan pasaran di mana merekod kenaikan 0.6%.
 Data secara keseluruhan akan meletakkan kebimbangan terhadap perbelanjaan pengguna. Hal ini dilihat dipengaruhi oleh kuasa beli yang semakin merosot disebabkan pendapatan benar yang lemah.
Dalam konteks ini, trend di beberapa komponen ekonomi adalah penting dalam menentukan sama ada Bank of England akan menaikkan kadar faedah atau sebaliknya pada 2017.
Manakala dalam data berasingan, akaun semasa suku pertama hampir dengan jangkaan pasaran di paras 16.9 billion Pound dari 12.1 billion Pound sebelum ini.
Sterling kehilangan sedikit momentum sejak dua jam lepas dengan Gbp/Usd kini didagang di bawah 1.3000 setakat pukul 5.45 petang.


Apa Jangkaan Untuk Pergerakan USD/CAD Seterusnya?

Dolar Kanada menjadi antara mata wang yang didagangkan berisiko dalam pasaran pada minggu ini dengan faktor utama dipengaruhi oleh mesyuarat bank pusat Kanada serta pasaran minyak mentah.
Bank of Canada (BOC) semalam telah mengekalkan kadar faedah di paras 0.25% pada mesyuarat terbaru seperti yang dijangkakan dengan pelonggaran kuantitatif dikekalkan dengan nilai C$4 bilion per minggu.
Menurut bank pusat, momentum ekonomi menuju ke suku keempat dilihat lebih baik berbanding jangkaan pada Oktober.
Sementara pasaran minyak mentah telah menjadi tumpuan pasaran pada Rabu selepas dua telaga minyak di wilayah Kirkuk di utara Iraq telah dibom dan menyebabkan kebakaran besar.
Harga minyak yang meningkat disebabkan risiko pada bekalan sebaliknya kembali turun semula susulan kejutan pada laporan inventori minyak mentah Amerika Syarikat yang diterbitkan mencatatkan lonjakan terbesar sejak April.
Situasi ini telah memberi kesan terhadap pergerakan dolar Kanada seperti yang diteliti pada carta harga pasangan mata wang USD/CAD.
Sepanjang minggu ini, harga masih didagangkan mendatar di atas paras sokongan 1.27800.
 Pada dagangan Rabu semalam, harga dilihat menguji sekali lagi paras support tersebut sebelum harga kembali membuat kenaikan semula ke paras rintangan minggu ini pada 1.28300.
Namun, harga dilihat bergerak turun semula pada sesi Asia hari ini berlegar di sekitar paras Moving Average 50 (MA50) pada rangka masa 1 jam pergerakan harga.
Jika harga berjaya meneruskan penurunan lebih rendah melepasi support 1.27800, destinasi penurunan seterusnya dilihat menuju ke paras sekitar 1.26700.
Sebaliknya jika harga kembali melonjak, paras 1.29000 menjadi tumpuan untuk harga menguji zon SBR (support become resistance) tersebut.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Waspada Krisis Perang, Pantau Pergerakan AUD/USD Menjelang Mesyuarat RBA

Setelah kenaikan harga dipaparkan pada penghujung dagangan minggu lalu di carta pasangan mata wang AUD/USD, harga kembali dibuka lebih rendah semula pada permulaan dagangan awal minggu ini dengan perbezaan gap sekitar 50 pips.
Ini adalah berikutan perkembangan krisis peperangan Rusia-Ukraine terus berlarutan sehingga hari ini menyebabkan sentimen pasaran kekal tidak menentu.
Walaupun terdapat laporan bahawa Rusia bersedia untuk berunding dengan Ukraine, namun pelabur masih melihat risiko krisis yang terus meningkat setelah berlaku pencerobohan ganas Rusia di Ukraine sejak minggu lalu.
Kedua-dua mata wang US dolar dan dolar Aussie masing-masing adalah sensitif terhadap sentimen pasaran, justeru sebarang perkembangan terbaru berkenaan krisis tersebut akan memacu pergerakan mata wang.
Pembukaan harga di sesi Asia awal pagi ini dilihat kembali semula ke zon tumpuan pada 0.71800 selepas kenaikan harga pada penutup dagangan minggu lalu mencapai paras rintangan pada 0.72300.
Pelabur berkemungkinan kekal berwaspada di awal minggu sementara menunggu isyarat lebih jelas untuk arah pergerakan harga selanjutnya.
Sekiranya harga cenderung untuk menyambung penurunan, zon support harga pada 0.71000 terlihat sebagai sasaran yang bakal diuji seperti penurunan pada minggu lalu.
 Untuk penurunan lebih rendah meneruskan trend bearish, harga dijangka bakal mencecah sehingga ke paras 0.70000.
Sebaliknya jika kenaikan harga kembali berlaku, rintangan awal yang akan diuji harga adalah pada 0.72300 semula.
Seterusnya, kenaikan yang diteruskan pula bakal menuju zon rintangan pada 0.72800 yang dicapai harga pada minggu lalu sebelum terjunan ketara harga berlaku susulan reaksi perang yang tercetus.
Pelabur juga akan turut memberi tumpuan terhadap mesyuarat polisi bank pusat Australia pada Selasa yang bakal mempengaruhi pergerakan mata wang dolar Aussie.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H1 – 22/10/2018

Pasaran Asia pada minggu ini dilihat bergerak perlahan berikutan pasaran masih dilanda kebimbangan dengan isu perang dagang yang masih berlarutan di mana China turut mengumumkan akan meminta WTO untuk membentuk panel penyelesaian pertikaian untuk menangani tarif AS. Jika dilihat pergerakan pada chart pasangan matawang AUD/USD pada awal permulaan sesi pagi tadi, harga membuat penurunan dari paras Magic Pivot 0.7118 hari ini sehingga menyentuh paras support 0.7086 (MagicS1) pada indicator Moshed Magic Line. Namun, harga kemudian dilihat kembali membuat kenaikan semula ke paras Magic Pivot dipercayai Aussie sedikit mengukuh terkesan daripada perkembangan ekonomi China. Laporan mengatakan China telah melancarkan pelan potongan cukai bagi isi rumah di negara tersebut dalam usaha mengimbangi pertumbuhan ekonomi mereka.
Harga dilihat cuba untuk membuat kenaikan lebih tinggi dari paras Magic Pivot namun masih bergerak di sekitar paras itu setakat jam 2.54 petang. Jika matawang AUD kekal mengukuh, harga dilihat akan cuba melonjak ke paras resistance 0.7148 (MagicR1) untuk menguji zon ketinggian harga yang masih gagal ditembusi setelah berberapa kali diuji minggu lalu. Jika harga berjaya breakout paras tersebut, harga dijangka akan menuju ke paras tumpuan harga seterusnya yang dilihat pada paras 0.7180 (MagicR2). Seterusnya, jika harga berjaya mengekalkan momentum kenaikan yang dibuat, harga bakal menguji paras resistance 0.7210 (MagicR3) yang berada pada zon paras SBR (support become resistance) sebelum ini.
 Namun, jika harga bergerak lebih tinggi dari paras Magic Pivot 0.7118 dan kembali menyambung semula penurunan, harga berkemungkinan akan turun sehingga melepasi paras support MagicS1 dan menuju ke paras support lebih rendah yang dilihat pada paras 0.7057 (MagicS2). Seterusnya, pasaran akan melihat pula reaksi harga pada paras major support 0.70400 jika harga masih meneruskan penurunan dan sekiranya harga berjaya breakout paras tersebut, harga akan membuat paras lower low yang baru dan berkemungkinan ke paras support 0.7025 (MagicS3).
Terus ikuti perkembangan ekonomi di China dan juga isu perang dagang antara AS-China yang masih berlarutan. Untuk analisis teknikal, gunakan indicator Moshed Magic Line bagi membantu anda mencari paras terbaik bagi posisi dagangan anda pada chart AUD/USD.

Paras support: 0.7086, 0.7057, 0.7025.
Paras resistance: 0.7148, 0.7180, 0.7210.


SNB Tepati Unjuran Kenaikan 50 Mata Asas

Selain mesyuarat FOMC, Swiss National Bank (SNB) turut melaksanakan dasar pengetatannya pagi hari ini.
Melihat kepada data yang dikeluarkan, policy rate dinaikkan sebanyak 50 mata asas untuk membawa jumlah keseluruhan kenaikan kadar pada 1% dari 0.50%.
Ia merupakan kenaikan kali ke-3 berturut-turut untuk membawa jumlah pukal sebanayk 175 mata asas setakat tahun ini.
Keputusan tersebut dibuat SNB dengan berpaksikan keperluan untuk membendung tekanan inflasi dari terus berkembang.
 Setakat catatan November 2022, inflasi Switzerland meningkat 3% iaitu bacaan sama bulan sebelumnya dan menurun dari kemuncak 3.5% pada Ogos 2022.
Jelas kenyataan rasmi SNB bahawa bank pusat itu tidak boleh mengenepikan kenaikan tambahan dalam policy rate dalam memastikan kestabilan harga untuk jangka sederhana.
Berkesempatan itu juga SNB mengumumkan penglibatan aktifnya dalam pasaran pertukaran asing seperti yang diperlukan.
Dalam pada itu SNB menetapkan pertumbuhan Switzerland2022 pada sekitar 2% berbanding unjuran September lalu pada 2%, selan ramalan 2023 sekitar 0.5% dan inflasi suku ke-3 2025 boleh mencecah 2.1%.


Ini Hasil Rumusan IMF Terhadap Unjuran Pertumbuhan Ekonomi Global

Berikutan ketegangan perdagangan yang mencapai puncak pada minggu lalu, IMF telah mengeluarkan amaran apabila pertumbuhan global semakin kehilangan momentum.
Walaubagaimanapun, IMF tidak mengubah unjuran global dalam laporan Global Economic Outlook. Menurut badan kewangan di Washington, ekonomi dunia akan berkembang pada 3.9 peratus pada tahun ini dan tahun akan datang.
Namun keadaan realiti yang berlaku sejak awal tahun ini telah menyebabkan perkembangan global tidak seimbang dengan pertumbuhan yang pesat di kawasan Eropah dan Jepun. Selain itu, terdapat beberapa ekonomi utama telah mencapai pertumbuhan yang pantas. Tambah IMF pertumbuhan ekonomi yang didorong oleh potongan cukai dan peningkatan perbelanjaan juga dijangka akan pudar.
Menurut Ketua Ekonomi IMF Maurice Obstfeld, risiko ketegangan perdagangan juga ketika ini semakin meningkat dan mampu beri kesan buruk terhadap harga aset dan pelabur.
Mengenai perang perdagangan yang berlaku antara China dan US, jika ancaman perdagangan semakin memuncak dan menjadi realiti, output global akan jatuh kira-kira 0.5 peratus pada 2020.
 IMF juga memberi amaran kepada presiden Donald Trump agar mempertimbangkan lanjutan pengenaan tarifnya supaya ia tidak menjejaskan syarikat dan pekerja US.
Hal ini kerana, kebanyakkan sektor perniagaan US telah mula menaikkan harga kos pengeluaran dan menaikkan harga barangan bagi pengguna.
Negara-negara lain seperti China dan Kanada juga telah bertindak balas terhadap tarif US, sekaligus meningkatkan risiko perang perdagangan global.
Setakat ini antara risiko yang dihadapi oleh ekonomi global ialah harga aset yang masih tinggi di beberapa negara. Selain itu, peningkatan ketidakpastian politik di Eropah dan perjanjian Brexit yang belum kunjung selesai juga menambah lagi risiko global.
IMF menetapkan unjurannya untuk US tidak berubah, meramalkan ekonomi terbesar di dunia itu akan berkembang 2.9 peratus tahun ini dan 2.7 peratus pada 2019


Analisis GOLD – Ada Kenaikan Harga Emas Di Penghujung Minggu, Petanda Baik Buat Pelabur?

Harga emas menunjukkan kenaikan pada dagangan hari ini (Jumaat) selepas penurunan harga dilihat berlaku sejak Rabu lalu.
Meneliti pergerakan harga di carta XAU/USD yang mengukur nilai emas berbanding US dolar menyaksikan kenaikan harga pada mulanya berlaku di awal minggu.
Namun, harga terhalang pada zon rintangan 1870.00 dan pelabur menilai isyarat awal untuk perubahan trend menurun harga pada Rabu.
Selepas berlegar di zon 1850.00 sehingga Khamis semalam, harga emas mula paparkan kenaikan pada Jumaat membuatka pelabur sedikit lega.
Ini adalah disebabkan harga telah membuat kenaikan melepasi halangan Moving Average 50 (MA50) pada rangka masa 1 jam di carta XAU/USD, menjadi petunjuk awal untuk harga menyambung trend bullish semula.
Kenaikan harga, walaupun pada momentum perlahan, diteruskan bersambung ke sesi Eropah petang ini dan berkemungkinan akan berterusan sehingga ke sesi New York.
Namun, pelabur tetap akan berwaspada untuk penutup dagangan minggu ini dengan ketidaktentuan yang boleh berlaku seperti perubahan arah harga yang disebabkan oleh aktiviti pengambilan untung (profit-taking) dalam pasaran.
 Sekiranya kenaikan harga berjaya dikekalkan, rintangan pada zon 1870.00 akan diuji sekali lagi oleh harga selepas gagal menembusinya di awal minggu.
Harga yang melepasi ke paras lebih tinggi dilihat akan mensasarkan semula ke paras ketinggian 1900.00, antara paras tumpuan harga pada dagangan sebelum ini.
Sebaliknya jika berlaku penurunan harga semula di bawah zon 1850.00, paras sokongan untuk minggu ini sekitar 1843.00 bakal dilepasi untuk catatkan paras mingguan lebih rendah terbaru.
Sasaran zon yang bakal diuji pada penurunan yang diteruskan adalah pada 1830.00 sebelum penurunan selanjutnya boleh mencecah sehingga ke zon 1810.00 atau zon support tumpuan 1800.00 semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Terjunam 14% Selepas Indeks Pembuatan UK Dikeluarkan

Pound meningkat lebih rendah berbanding US Dollar pada sesi Eropah selepas data yang lemah dari Indeks Pembuatan UK. Laporan mencatatkan angka yang semakin buruk sekali gus menambah kebimbangan terhadap prospek pertumbuhan di Britain.
GBP/USD mencecah nilai 1.3201 semasa dagangan pagi sesi Eropah. Pair ini kemudiannya tergelincir ke paras 1.3208.
GBP/USD, 15 minit
Kumpulan Penyelidikan Markit berkata, UK manufacturing purchasing manager’s index jatuh kepada 48.2 pada bulan Julai berbanding 52.1 pada Jun.
Ini merupakan paras terendah sejak awal 2013. Lebih memburukkan keadaan, laporan awal yang dikeluarkan pada 22 Julai juga telah menunjukkan penurunan.
 Data yang semakin merosot ini menambah kebimbangan terhadap kekuatan ekonomi UK yang meningkatkan jangkaan pemotongan kadar oleh BoE pada mesyuarat dasar minggu ini.
Sementara itu, sentimen US Dollar kekal rapuh selepas KDNK pada suku ke-2 dicatat lemah. Data yang mengecewakan ini akan mengurangkan jangkaan terhadap kenaikan faedah oleh Fed pada September ini.
Disamping itu, sterling dicatat stabil berbanding euro, dengan EUR/GBP dinilai pada 0.8452.
EUR/GBP, 15 minit
Jika anda benar-benar trader, jangan sesekali abaikan rahsia penting ini. Klik artikel ini bagi bahan bacaan santai petang anda!


Harga Minyak Mentah Sokong Dagangan Loonie, USD/CAD Catat Penurunan

Minyak mentah diniagakan meningkat 1% pada Rabu dengan minyak mentah Brent mencatatkan kenaikan hari ketujuh berturut-turut.
Kenaikan harga minyak turut didorong oleh sentimen risiko Coronavirus yang kembali menurun dengan penurunan kes baru Coronavirus untuk hari kedua di China selain laporan tindakan Amerika Syarikat untuk mengurangkan minyak Venezuela dalam pasaran.
Selain itu juga, pelabur turut meletakkan harapan terhadap negara pengeksport peteroleum (OPEC) dan rakan sekutunya untuk pengurangan pengeluaran minyak mentah. Keputusan akan diketahui pada pertemuan bulan hadapan.
Dapat dilihat matawang dolar Kanada yang dipengaruhi oleh perubahan harga minyak mentah dalam pasaran kembali mengukuh pada dagangan hari ini.
Pergerakan harga pada carta pasangan matawang USD/CAD telah kembali membuat penurunan selepas kenaikan harga semalam menguji zon SBR (support become resistance) pada 1.32700.
Dagangan pada hari ini menunjukkan penurunan perlahan harga pada sesi Asia sebelum meneruskan penurunan harga pada sesi Eropah melepasi paras halangan Moving Average 50 (MA50) pada rangka masa 1 jam pergerakan harga USD/CAD.
 Harga turun menuju dan akan menguji paras terendah mingguan yang dicecah Isnin lalu sekitar 1.32250.
Penurunan lebih rendah berkemungkinan akan menuju paras support seterusnya di paras 1.32000 yang turut berada pada zon RBS (resistance become support).
Namun jika harga kembali membuat kenaikan semula, zon SBR 1.32700 akan kembali diuji sebelum harga meneruskan kenaikan ke paras lebih tinggi.
Destinasi kenaikan seterusnya akan dipantau pada paras ketinggian 1.33000 dan juga zon resistance 1.33300 yang berada di paras lebih tinggi.
Lihat gambar carta pasangan matawang USD/CAD di bawah untuk rujukan analisis teknikal anda.


Pelabur Nilai Isyarat Penurunan Harga Pada Carta EUR/USD

US dolar dilihat telah memulakan rentak pengukuhan awal pada pembukaan dagangan minggu ini di sesi New York semalam susulan komen oleh Pengerusi Federal Reserve (Fed) Jerome Powell mengenai unjuran ekonomi dalam acara persidangan ekonomi tahunan.
Pasaran kekal menilai ucapan Powell yang positif selepas jangkaan untuk 6 lagi kenaikan kadar faedah pada baki setiap mesyuarat sepanjang tahun ini.
Sementara, perkembangan krisis perang Rusia-Ukraine yang berlanjutan dilihat menambah bebanan terhadap Eropah dengan pelbagai sekatan telah dilaksanakan.
Kerajaan Jerman memberi amaran bahawa ekonomi tidak boleh berfungsi dengan baik tanpa import minyak Rusia.
Justeru, mata wang Euro diramalkan untuk terus mengalami kemerosotan dalam pasaran minggu ini di samping tekanan oleh US dolar yang mungkin meneruskan pengukuhannya.

Pada carta harga pasangan mata wang EUR/USD, pergerakan perlahan dipamerkan pada dagangan Isnin semalam namun memberi isyarat bearish selepas kenaikan harga gagal melepasi paras halangan Moving Average 50 (MA50) pada rangka masa 1 jam.
Selepas sedikit penurunan pada sesi New York, harga menyambung dagangan pada sesi Asia pagi ini (Selasa) dengan penurunan melepasi paras sokongan 1.1000.
 Ini menjadi petunjuk awal untuk harga susut lebih rendah di sokong oleh faktor yang mengukuhkan US dolar dan tekanan oleh Euro.
Penurunan lebih rendah bakal menguji dahulu paras sekitar 1.09000 sebelum meneruskan penurunan menuju zon support pada sekitar 1.08000.
Namun, jika harga berjaya membuat kenaikan semula dan melepasi halangan MA50, pelabur akan menilai sebagai isyarat awal untuk perubahan trend bullish.
Kenaikan harga bakal menguji paras ketinggian dicapai minggu lalu pada zon SBR (support become resistance) 1.11300.
Seterusnya, harga bakal menguji pula paras tumpuan pada 1.12000 pada kenaikan yang berjaya diteruskan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Perjanjian Brexit Dilihat Semakin Sukar Untuk Dicapai?

Ketidakpastian terhadap rundingan Brexit dilihat semakin meningkat apabila pelbagai isu timbul menjelang pengunduran Britain daripada EU pada hujung bulan ini.
Hal ini telah meningkatkan kebimbangan dan mendorong matawang pound untuk menyusut lebih rendah dalam tempoh tiga minggu berbanding euro.
Sebuah agensi majalah UK, Spectator melaporkan pendirian tegas PM UK Boris Johnson dan bersedia untuk meninggalkan EU dengan no-deal Brexit susulan laporan mengenai pelan cadangannya ditolak oleh EU.
 Berdasarkan laporan berasingan oleh BBC, rundingan Brexit dikatakan akan terputus kecuali jika Britain menerima Ireland Utara untuk kekal dalam kesatuan kastam EU, menguatkan lagi andaian bahawa kesepakatan antara kedua-dua pihak ini tidak akan dicapai.
Selain itu, merujuk kepada laporan Institut Pengajian Fiskal (IFS) UK bahawa jika berlaku no-deal Brexit, kerajaan dijangkakan akan bertindak untuk mengimbangi ekonomi dan seterusnya akan menyebabkan negara itu menanggung hutang yang tinggi disebabkan oleh peningkatan perbelanjaan kerajaan.
Ketidakpastian ini telah mendorong pound untuk jatuh ke tahap lebih rendah pada $1.2276 berbanding dolar Amerika dan menyusut 0.3% berbanding euro iaitu paling rendah dalam tempoh tiga minggu.
Penyusutan pound juga didorong oleh euro yang mengalami peningkatan pada awal dagangan berikutan laporan pengeluaran industri Jerman meningkat lebih tinggi dalam tempoh lima bulan namun dikatakan pergerakan tersebut hanya sementara memandangkan ia tidak banyak mempengaruhi pertumbuhan negara itu.